Murah Tapi Versatile. Ini 5 Khasiat Kentang Untuk Bayi Yang Mama Patut Tahu

“Sedap juga potato stick ni. Kita buat untuk baby, tapi kita pulak yang makan lebih. Hehe.”
Kentang memang sinonim sebagai makanan bayi. Ia mudah diolah menjadi menu makanan bayi contohnya kentang putar, begedil, wedges, fries, potato stick dan macam-macam lagi. Memang sedap!

Kalau nak ikutkan, kentang memang mudah didapati di Malaysia dengan harga yang murah. Ia merupakan salah satu sumber karbohidrat yang baik untuk bayi.
Berikut adalah beberapa manfaat kentang sebagai makanan bayi.

5 Khasiat Kentang Untuk Bayi
1. Kaya Dengan Pelbagai Nutrien Semulajadi
Kentang kaya dengan pelbagai sumber nutrien semulajadi.

Menurut Healthline.com, 100gram kentang beserta kulitnya mengandungi nutrien berikut:

Kalori: 161
Lemak: 0.2 grams
Protein: 4.3 grams
Karbohidrat: 36.6 grams
Serat: 3.8 grams
Vitamin C: 28% daripada kadar pengambilan harian
Vitamin B6: 27% daripada kadar pengambilan harian
Potasium: 26% daripada kadar pengambilan harian
Mangan: 19% daripada kadar pengambilan harian
Magnesium: 12% daripada kadar pengambilan harian
Fosforus: 12% daripada kadar pengambilan harian
Niasin: 12% daripada kadar pengambilan harian
Folat: 12% daripada kadar pengambilan harian

Foto Kredit: sapirshop.com
2. Baik Untuk Pencernaan
Selain buah-buahan, mungkin ramai tak tahu bahawa kentang juga memiliki kandungan serat yang tinggi.
Serat yang tinggi baik bagi bayi agar pencernaannya tetap lancar dan sihat.

3. Membantu Sistem Imuniti Badan
Kentang kaya dengan antioksidan, beta-karoten, vitamin C, vitamin B kompleks, besi dan fosforus.
Pelbagai jenis vitamin ini diperlukan tubuh untuk melindungi diri dari kuman penyebab penyakit.
Selain itu, vitamin B juga baik bagi perkembangan saraf bayi.
Foto Kredit: Mother & Baby UK
4. Ia Mengenyangkan & Memberi Tenaga
Berdasarkan kajian, kentang adalah antara makanan yang paling mengenyangkan. Ia juga menyumbangkan sumber tenaga yang baik untuk bayi.
Oleh sebab itu, ia sesuai untuk membantu bayi mencapai berat badan ideal.

5. Bagus Untuk Kesihatan Tulang
Zat besi, fosforus, kalsium magnesium dan zink yang terkandung dalam kentang membantu bayi untuk membina serta mengekalkan struktur tulang yang kuat.
Selain itu, zat besi dan zink juga berperanan dalam memproduksikan dan mematangkan kolagen dalam tubuh.

Oh Ya, Ia Juga Bebas Gluten!
Ada bayi yang alah dengan makanan bergluten seperti tepung.
Ciri kentang yang bebas gluten menjadikannya makanan yang sesuai untuk diperkenalkan seawal bayi.
Kentang berproses perlu dielakkan. Sebaliknya boleh cuba resepi homemade fries yang lebih sihat tanpa pengawet.
Tapi… Elak Makan Kentang Berproses Ya!
Rasa kentang yang sedap dan lemak biasanya amat mudah diterima oleh bayi, lebih-lebih lagi jika diolah menjadi makanan jejari.
Sebolehnya elak makan kentang yang diproses seperti yang dijual di pasar raya kerana ia biasanya telah ditambah pengawet, garam dan perasa.
Ibu-ibu boleh cuba olahkan pelbagai resepi kentang daripada sumber yang segar. Barulah khasiatnya dapat dimanfaatkan sepenuhnya.
Kami senaraikan beberapa link untuk resepi anak kecil berasaskan kentang di bawah ini:
1. Resepi Homemade Fries Tanpa Pengawet. Sedap!

2. Resepi ‘Potato Emoticon’ Comel Untuk Si Kecil

3. Resepi Cheesy Mashed Potato
Sumber: FB Noryusshairah Yusof

Selamat mencuba.


Resepi Air Rebusan Kurma Cina, Halia & Halba – Rasa Lebih Bertenaga, Boleh Buang Angin

Pernah tak minum atau makan kurma cina?
Kurma cina ni biasanya dijual di kedai herba Cina.

Ada banyak khasiat kurma cina yang menjadikannya sering diamalkan untuk kesihatan.
Khasiat Kurma Cina Untuk Tubuh
Berikut merupakan antara khasiat kurma cina menurut kajian:

Meningkatkan imuniti tubuh
Melawan pertumbuhan sel kanser
Melancarkan dan memelihara saluran pencernaan
Meningkatkan kualitas tidur dan mencegah insomnia
Memelihara fungsi otak
Mencegah penyakit jantung dan pembuluh darah
Mencegah penyakit berkaitan hati
Meningkatkan kesihatan kulit

Resepi Rebusan Kurma Cina Untuk Kesihatan Badan
Kurma cina boleh dijadikan rebusan seperti yang dikongsikan oleh saudara Fairuz Azmi ini.
Ianya bagus untuk buang angin dalam badan and buat badan jadi lebih bertenaga, tak mudah letih dan lesu.
Bagi yang nak cuba, boleh follow resepi kurma cina seperti di bawah ini.
Bahan-bahan

Kurma cina (red dates) – 4 gelas
Halba – 1 sudu besar
Halia – 2 inci diketuk
Gula batu – ikut suka nak manis banyak mana

Cara buat

Masak semua bahan sampai mendidih.
Tuang dalam cawan, minum panas-panas.

Cara minum
Rebusan ni boleh guna untuk 3-4 kali minum.
Contoh :
Malam ni saya rebus dalam periuk, tuang dalam cawan untuk minum.
Kemudian tutup periuk tu elok-elok. Esok malam saya akan panaskan saja.
Ulang sampai 3-4 hari. Lepas tu baru tukar bahan yang baru.
Selamat mencuba.
Baca juga: Penting Tahu Peraturan 30/30, Ia Tanda Kita Begitu Hampir Dengan Panahan Petir!
Sumber perkongsian asal: Fairuz Azmi via Masak Apa Hari Ni (MAHN)


Bukan Hanya Boleh Merawat Masalah Kencing Manis, Ini 7 Khasiat Labu Air Anda Kena Tahu

Labu air atau nama saintifiknya Lagenaria Siceraria berbentuk bujur dan memiliki isi berwarna putih. Rasanya seakan-akan timun dan boleh dimasak pelbagai jenis menu.
Sama seperti sayuran lain, ia juga tidak terkecuali miliki kebaikan untuk tubuh badan. Berikut kami kongsikan 7 khasiat labu air yang ramai orang tak tahu. Jom baca!

Baca juga: Ini 10 Petua Tradisional Merawat Pelbagai Masalah Kesihatan & Kecantikan
7 KHASIAT LABU AIR UNTUK KESIHATAN BADAN, AMALKAN
1. CEGAH OBESITI

Manfaat pertama labu air untuk kesihatan badan adalah keupayaannya untuk mencegah obesiti. Bagi mereka yang mempunyai berat badan berlebihan, pengambilan labu air secara berkala boleh menjadi pilihan alternatif.
Ini kerana labu air mengandungi serat makanan, kandungan air yang tinggi, dan rendah kalori. Makanan rendah kalori boleh membantu untuk mengimbangi nutrisi dalam badan.
2. CEGAH SEMBELIT
Disebabkan ia mempunyai serat pemakanan dan kandungan air yang agak tinggi, manfaat labu air seterusnya adalah dapat mengekalkan kesihatan penghadaman atau mencegah sembelit.
Ini kerana serat diperlukan oleh badan untuk melancarkan proses pembuangan air besar dan menambah jisim badan.
3. CEGAH PENYAKIT KRONIK
Labu air juga berfungsi untuk mencegah beberapa penyakit kronik seperti diabetes, malaria, strok dan kanser yang boleh mengancam nyawa kerana ia bertindak sebagai anti oksidan.
4. TINGKAT KESIHATAN TULANG
Selain itu, khasiat labu air untuk kesihatan badan adalah dapat mengekalkan kesihatan tulang. Ini kerana dalam satu labu air terdapat kandungan magnesium, kalsium, fosforus, serta beberapa mineral yang diperlukan untuk kesihatan tulang dan gigi.
Jadi, pengambilan labu air dengan kerap adalah langkah yang tepat untuk mereka yang mengalami gangguan kesihatan tulang seperti osteoporosis.

5. BANTU PROSES DETOKSIFIKASI
Seperti yang kita tahu, setiap hari tubuh terdedah kepada banyak bahan toksik yang datang dari udara, makanan, dan sebagainya.
Dengan mengambil labu air, badan boleh memperoleh banyak kandungan air dan meningkatkan tempoh rembesan. Rembesan adalah proses membuang toksin, asid urik, dan lain-lain perkara yang tidak diperlukan oleh badan.
6. CEGAH DARAH TINGGI
Kandungan kalium yang tinggi dalam labu air mampu mencegah masalah darah tinggi. Selain itu, kandungan potassium turut mampu melancarkan saluran darah bagi mengelakkan tersumbat.
7. TURUNKAN GULA DALAM DARAH
Kandungan indeks glisemik rendah dalam labu air dapat membantu memastikan gula dalam darah stabil. Jadi, penghidap diabetes boleh tambahkan labu air dalam pemakanan harian anda.
Wah, tak sangka labu air banyak khasiat untuk kesihatan badan. Memang kena cuba!
Baca juga: Stres Susah Membuang? Cuba Resipi Air Telang Selasih Lemon Ini, Boleh Rawat Batuk, Gerd & Sembelit!
Sumber: Merdeka


8 Khasiat Limau Bali (Pomelo) Yang Ramai Tak Tahu. Tinggi Vitamin C Tau!

Limau bali (pomelo) dikenali dengan nama saintifiknya sebagai Citrus maxima atau Citrus grandis.
Ia adalah dari kumpulan buah-buahan sitrus seperti limau, oren, dan limau gedang (grapefruit).

Di Malaysia, limau bali banyak ditanam di Perak, Kedah, Melaka, Kelantan dan Johor manakala di luar negara ia ditanam secara meluas di China Selatan, Thailand Selatan, Selatan Jepun, Taiwan, India Selatan, Papua New Guinea, Indonesia dan Tahiti.
Ciri Fizikal Limau Bali
Ia merupakan spesies yang tumbuh setinggi 15 meter dengan mahkota bulat.

Pokok ini mempunyai daun berbentuk elips berukuran 4 hingga 8 inci. Bentuk buahnya bervariasi dari bentuk bulat hingga bentuk pir. Buahnya berukuran diameter 30 cm dan berat sekitar 9 kg.

Warna isinya berwarna kuning kehijauan, merah jambu, kuning atau merah dan terbahagi dari 11 hingga 18 segmen.
Buahnya mempunyai rasa manis hingga agak berasid. Selain dimakan buahnya, limau bali sering diolah dalam bentuk jus.
Limau bali merupakan buah yang sangat popular terutamanya ketika musim Tahun Baru Cina. Kaum cina
mempercayai limau bali membawa tuah kepada rumah tangga serta melambangkan perpaduan keluarga.

8 Khasiat Limau Bali Yang Ramai Tak Tahu
Berikut adalah antara khasiat limau bali untuk kesihatan.
1. Tinggi Vitamin C
Seperti buah-buahan sitrus yang lain, buah limau bali amat sinonim dengan Vitamin C yang diperlukan oleh tubuh manusia.
Vitamin C merupakan sumber utama asid askorbik yang digunakan untuk meningkatkan sistem imun.
Vitamin C juga adalah antioksidan yang mendorong aktiviti sel darah putih dan mecegah radikal bebas yang boleh merosakkan organ tubuh.
Ia mengurangkan gejala batuk, selesema, demam dan gejala serius atau jangkitan virus, mikrob dan bakteria kerana fungsinya yang membantu menguatkan semula sel-sel imun dan juga antibodi.
Ini dapat melindungi tubuh dari bakteria serta virus yang menjadi penyebab.

2. Baik Untuk Kesihatan Jantung
Limau bali adalah sumber kalium yang hebat di mana sebiji buah menyediakan 37% dari keperluan harian.
Kalium pada limau bali bertindak membantu melepaskan ketegangan pada saluran darah dan melancarkan peredaran darah dan pengoksigenan organ.
Ia berpotensi menurunkan tekanan pada jantung dan juga mengurangkan kemungkinan serangan jantung, aterosklerosis dan strok.
Foto Kredit: csn.org
3. Mengurangkan Kekejangan
Khasiat limau bali antara lainnya adalah membantu mengurangkan kekejangan.
Ini kerana kalium pada limau bali mampu untuk mengimbangi cairan dalam badan yang merupakan aspek penting untuk mengurangkan kekejangan otot dan juga kekakuan.
Kekejangan juga biasanya disebabkan oleh kekurangan cecair dan elektrolit seperti magnesium, kalium dan
natrium. Natrium juga terdapat dalam jumlah yang banyak dalam buah limau bali.
Foto Kredit: momjunction.com
4. Kaya Dengan Serat
Seperti juga buah-buahan sitrus lain, buah limau bali juga amat kaya dengan serat.
Pengambilan serat dalam diet membantu sistem pencernaan yang baik, sekaligus membantu mengawal berat badan dan mencapai berat badan impian!
Foto Kredit: watchfit.com
5. Membantu Penyerapan Zat Besi
Risiko untuk mendapat anemia kekurangan zat besi boleh dikurangkan dengan pengambilan makanan yang kaya dengan zat besi.
Selain itu digalakkan untuk mengambil makanan yang kaya dengan vitamin C kerana vitamin C dapat membantu badan menyerap zat besi dengan lebih baik.
Foto Kredit: alamystockphoto.com
6. Awet Muda
Khasiat limau bali yang mungkin ramai paling suka ialah ia membantu kita awet muda kerana ia bersifat anti-penuaan.
Kandungan Vitamin C yang tinggi yang terdapat pada limau bali mempunyai aktiviti antioksidan yang menghapuskan radikal bebas yang berbahaya.
Radikal bebas adalah penyebab penurunan kulit yang mengakibatkan tanda-tanda penuaan pramatang
seperti kulit kendur, kedutan dan bintik-bintik usia.
Oleh itu, rajin-rajinlah makan buah-buahan yang tinggi Vitamin C, contohnya limau bali kerana pengambilan Vitamin C yang tinggi dapat mengelakkan masalah ini.

7. Menjaga Kesihatan Gigi & Gusi
Menjadi sumber Vitamin C yang hebat, buah limau bali dapat membantu menjaga kesihatan gigi dan juga gusi.
Kekurangan Vitamin C menyebabkan pendarahan gusi dan gigi longgar.
Ia bermanfaat untuk mengatasi gusi berdarah kerana kolagen yang terdapat pada buah ini berguna untuk mewujudkan keseimbangan dan kesihatan gigi dan gusi.
Ia juga melindungi gigi dan gusi dari jangkitan bakteria.
Foto Kredit: mynahcare.com
8. Kulit Buah Limau Bali Bersifat Antibakteria
Selain khasiat limau bali yang didapati secara oral, kulit limau bali juga mungkin mempunyai sifat antibakteria dan antifungal, menurut sebuah kajian yang dilaporkan melalui artikel Healthline.com.
Oleh sebab itu, kulit limau bali sering digunakan dalam essential oil untuk membantu meningkatkan kesihatan luaran di samping memberi aroma yang menenangkan.
Kulit limau bali juga sesuai digunakan sebagai pewangi semulajadi. Jadi, jangan terus buang tau!

Wah, Banyaknya Khasiat Limau Bali Kan?
Wah, memang banyak kelebihan buah limau bali yang mungkin selama ini kita tak perasan.
Ada tak peminat limau bali dekat sini?


Bukan Sekadar Lauk Berpantang, Ini 10 Khasiat Lobak Putih Yang Kita Patut Tahu

“Sup lobak putih ni selalu orang buat lauk berpantang je. Tak sangka ramai orang kata banyak khasiat lobak putih ni… Ye ke?”
Umumnya kita di Malaysia lebih terbiasa dengan lobak merah atau carrot yang selalu digunakan dalam masakan harian termasuk dalam masakan acar dan sebagainya.

Namun lobak putih ni lebih popular sebagai ‘lauk berpantang’ atau dibuat sup di kalangan bangsa Cina.
Sebenarnya ada banyak khasiat lobak putih yang mungkin kita tak pernah tahu.

10 Khasiat Lobak Putih Yang Luarbiasa
Nama saintifik lobak putih ialah Raphanus sativus dari keluarga Brassicaceae.

Menurut sebuah artikel oleh Idris Bald dari Jabatan Pertanian Malaysia, lobak putih merupakan sejenis sayur yang mengandungi kandungan air, glukosa, sukrosa dan fruktosa yang banyak. Ia juga kaya dengan asid ferulik, asid benzo-piruvik dan asid amino.
Terdapat pelbagai manfaat yang boleh didapati daripada sayuran ini.
Antaranya:
1. Meningkatkan Ketahanan Badan
Manfaat lobak putih yang utama adalah meningkatkan sistem ketahanan badan.
Pengambilan lobak putih secara sederhana mampu mencegah jangkitan penyakit disebabkan oleh kandungan antioksidan dan vitamin C di dalam lobak putih yang dapat memperbaiki metabolisme tubuh.
Selain vitamin C, beberapa kandungan nutrien lain seperti vitamin B, vitamin E, dan potasium yang turut menyumbang kepada peningkatan sistem kekebalan tubuh.
http://frompaintowellness.com/
2. Meningkatkan Penghasilan Susu Badan
Mengikut petua orang dulu-dulu, sup lobak putih dapat membantu memperbanyakkan susu badan.
Walaupun belum ada kajian yang mengesahkan hal ini, namun ia telah menjadi amalan berpantang sejak berkurun lamanya.
Lagipun lobak putih mengandungi banyak khasiat yang tak rugi dicuba, bukan?
Foto Kredit: arrahman.id
3. Melegakan Sakit Perut, Sembelit & Buasir
Jika anda menghadapi masalah perut meragam akibat ketidakhadaman makanan, lobak putih mempunyai kandungan khasiat yang tinggi dan berupaya menyelesaikan masalah penghadaman.
Ini kerana serat makanan pada lobak putih boleh membantu gerakan usus menjadi lebih teratur sekaligus meningkatkan kemampuan sistem pencernaan tubuh.
Dilaporkan hampir 30% daripada komposisi lobak putih ialah serat makanan yang sangat bagus untuk penghadaman.

4. Mencegah Masalah Buah Pinggang & Kencing Tak Lawas
Jus lobak putih dikatakan sangat baik untuk membersihkan bahagian dalaman badan manusia termasuk mencegah penyakit yang berkaitan dengan masalah buah pinggang.
Komponen antimikrob yang terkandung dalam lobak putih pula menjadikannya salah satu alternatif untuk membantu mengatasi kehadiran mikroogranisma yang menyebabkan masalah kencing tak lawas.
Foto Kredit: kk.no
5. Mencantikkan Kulit
Seperti juga lobak merah, lobak putih turut mengandungi vitamin A yang boleh membantu mengatasi kekeringan pada kulit, rambut dan kuku.
Selain itu, vitamin A berfungsi mencegah kedutan pramatang, jerawat, kulit kering, pigmentasi, dan warna kulit yang tidak sekata.
Lobak putih yang kaya dengan vitamin C juga membantu penghasilan kolagen dalam badan untuk mengekalkan keanjalan kulit seterusnya melambatkan proses penuaan.
Foto Kredit: news.urban360.com.mx
6. Mengurangkan Gejala Demam Selesema
Antara lain manfaat lobak putih adalah mengurangkan gejala demam dan selesema.
Ini kerana lobak putih mengandung zat-zat yang bersifat antibiotik sehingga mampu mengatasi jangkitan yang menyebabkan gejala tersebut.
Isteri sakit demam panas
7. Mengurangkan Osteoarthritis
Kandungan antioksidan dalam lobak putih dikatakan mampu mengurangkan keradangan tulang rawan atau osteoartritis.
Vitamin C di dalam lobak putih juga dapat merangsang pembentukan kolagen yang diperlukan oleh tulang rawan.
Foto Kredit: canadianpharmacymeds.com
8. Bersifat Anti-Kanser
Komponen fitokimia, falcarinol dan falcarindiol dalam lobak putih dipercayai bersifat anti-kanser.
Ia dapat membantu mengurangkan risiko barah seperti barah usus, barah paru-paru dan barah payudara.
Foto Kredit: Google
9. Membantu Mengawal Berat Badan
Jus minuman lobak putih berkalori rendah dan menggantikan minuman bergula dapat membantu menurunkan berat badan dengan lebih cepat.
Kandungan serat yang terkandung di dalamnya apat membuat kita berasa kenyang dengan lebih lama dan mengurangkan rasa keinginan terhadap makanan.
Ini memainkan peranan penting bagi seseorang yang sedang berdiet untuk menurunkan berat badan.
Foto Kredit: medicalnewstoday.com
10. Membantu Memecahkan Batu Karang
Menurut kajian, lobak putih merupakan sayur yang memiliki sifat diuretik (merangsang air kencing) dengan kandungan potassium yang tinggi.
Pengambilan jus lobak oleh pesakit batu karang dikatakan mampu melarutkan batu karang serta mendorong pelepasan batu karang dalam air kencing.
Selain itu, ia juga akan mencegah batu karang daripada tumbuh kembali.

Banyaknya Manfaat Lobak Putih!
Begitu banyak manfaat lobak putih yang mungkin sebelum ini kita tak pernah tahu.
Maka, tak hairanlah lobak putih sering dijadikan lauk semasa berpantang kan?
Kalau nak ikutkan, lobak putih sesuai untuk dijadikan lauk harian dengan pelbagai cara olahan.
Contohnya kita boleh buat sup lobak putih, jus lobak putih, salad lobak putih atau lobak putih goreng.
Memang sedap, sihat dan berkhasiat tinggi.
Di sini kami sertakan resepi sup lobak putih yang sangat popular untuk ibu berpantang dan menyusu badan.

Resepi Sup Lobak Putih
Bahan-bahan

1/2 ekor rangka ayam
1 batang lobak putih
2 ulas bawang merah
2 ulas bawang putih
1/2 inci halia
1/2 sudu kecil serbuk pati ayam
Garam / perencah secukup rasa

Cara-cara

Hiris bawang merah, bawang putih dan halia.
Masukkan 3 cawan air, rangka ayam, dan perencah sup sayur adabi.
Biar ia mendidih selama 15 minit kemudian masukkan serbuk pati ayam dan garam.
Akhir sekali, masukkan lobak putih yang telah dihiris bulat.
Biar ia mendidih sebentar dan boleh dihidangkan.
Boleh dihias dengan daun bawang, daun sup dan tabur bawang goreng semasa menghidang.

Selamat mencuba!


Khasiat Madu Yang Wanita Hamil Tidak Tahu Dan Perlu Amalkan!

Siapa yang tidak kenal madu bukan? Ramai orang tahu bahawa madu mempunyai khasiat yang tinggi dan bagus untuk tubuh badan. Madu terdiri dari beberapa kandungan, antaranya adalah air, karbohidrat, vitamin seperti vitamin B dan C dan mineral seperti kalsium, zat besi, dan sodium. Tetapi, tahukan anda, pengambilan madu juga sangat digalakkan bagi wanita yang sedang mengandung? Kalau nak tahu kenapa madu sangat bagus untuk wanita mengandung, jom kita baca apakah kebaikkan madu ini!
1. Antibiotic semulajadi
http://www.kidspot.com.au/

Tubuh badan wanita mengandung akan mengalami beberapa perubahan dari segi luaran dan juga dalaman dan mudah untuk terdedah kepada jangkitan kuman. Hal ini kerana, dalam masa ibu mengandung sedang menyesuaikan diri dengan kandungan di dalam perut, menyebabkan tubuh badan mereka agak lemah. Oleh itu, bagi ibu mengandung, agak merbahaya bagi anda untuk mengambil ubat-ubatan tanpa mendapat pandangan dari pakar. Oleh itu, cara semulajadi untuk perkara ini adalah dengan pengambilan madu. Madu sudah dipercayai sebagai salah satu pemakanan semulajadi untuk menguatkan ‘anti-body’ wanita hamil kerana kandungan khasiatnya.
2. Legakan ketidakselesaan perut
http://www.babycentre.co.uk/

Madu adalah salah satu makanan semulajadi yang bagus untuk merawat ketidakselesaan perut bagi wanita hamil. Perut meragam, pedih atau tidak selesa selalu terjadi dalam kalangan mereka. Sekarang, anda boleh cuba ambil satu sudu madu bersama segelas susu jika perut tidak berasa selesa. Madu tidak akan meloyakan anda, sebaliknya menambahkan rasa manis semulajadi dan khasiat di dalam makanan anda.

3. Kurangkan ‘morning sickness’
http://blog.healthy.co.nz/
‘Morning sickness’ adalah perkara yang paling digeruni oleh ibu-ibu mengandung di luar sana bukan? Emosi yang tidak menentu, selalu muntah, dan pening kepala adalah antara contohnya. Tetapi, tahukah anda bahawa situasi ini tidak boleh dipandang remeh? ‘Morning sickness’ dalam kalangan ibu hamil boleh menyebabkan anda hilang selera makan dan dehidrasi. Solusi yang terbaik adalah dengan mengambil madu satu sudu setiap pagi sebelum makan supaya khasiat madu tersebut dapat diserap dengan baik oleh sistem badan.
4. Membunuh bakteria perut
http://www.bq-magazine.com/
Bakteria jenis ‘helicobacter pylori’ adalah sejenis bakteria yang boleh menjangkiti perut manusia. Wanita hamil adalah antara yang akan mudah terdedah dengan bakteria sebegini. ‘Helicobacter pylori’ boleh menyebabkan ketidakselesaan dan pedih perut seterusnya dengan lebih teruk menyebabkan ulser dalam perut. Oleh itu, dengan pengambilan madu, ia dapat membunuh bakteria ini dan juga dapat mengelakkan wanita hamil dari terkenan penyakit ulser.
5. Kurangkan alergik
www.sciencedaily.com
Mengalami simptom alergik adalah antara yang tidak digemari oleh ibu hamil. Lain orang, lain caranya. Mungkin ada sesetengah dari anda yang tidak mendapat ‘gangguan’ dari alergik. Diingatkan juga di sini bahawa, setiap pengambilan ubat, adalah sangat penting untuk mendapatkan nasihat pakar dahulu kerana mungkin dapat menjejaskan kandungan anda. Oleh itu, jika anda mahu merawat alergik secara semulajadi, anda boleh menggunakan madu. Hebatnya madu adalah ia akan kembali ‘neutralise’ masalah alergik anda dan mengelakkan alergik tersebut dari menjadi lebih teruk.
6. Mengurangkan batuk dan sakit tekak
http://www.babycentre.co.uk/
Seperti yang sudah ditegaskan, pengambilan ubat-ubatan bagi wanita hamil adalah sangat penting untuk mendapatkan konsultasi dari pihak pakar. Hal ini untuk mengelakkan perkara-perkara yang tidak diingini terjadi pada kandungan kerana kita tidak tahu bahawa ubat tersebut sesuai atau tidak dengan kondisi tubuh badan. Ternyata! Madu memang merupakan solusi yang terbaik untuk mengubati batuk dan sakit tekak, kerana kondisi ini sememangnya akan berlaku dalam kalangan wanita hamil. Ambil satu sudu madu bersama air , amalkan dan batuk anda akan berkurangan!


Makan Ikan Haruan Lepas Pembedahan BUKAN Punca Pelekatan (Adhesion) – Dr Imelda

Dah selalu kita dengar orang kata bahaya makan ikan haruan lepas bersalin atau pembedahan sebab takut organ dalam tu melekat-lekat (adhesion).
Rupanya, apa yang kita sangka selama ini adalah MITOS!

Begitulah yang diterangkan oleh Dr Imelda Balchin menerusi status beliau di Facebook semalam, 17 Januari 2021.
Dalam hantara tersebut, beliau mengatakan bahawa TIDAK ADA BUKTI bahawa makan ikan haruan selepas pembedahan akan menyebabkan pelekatan.

Sebaliknya, menurut beliau apa yang menyebabkan pelekatan (adhesion) selepas pembedahan adalah

cara pembedahan
suture yang digunakan
bedah banyak kali
infection
pendarahan
keradangan
endometriosis

Semua faktor di atas ini telah dibuktikan dengan pberatus-ratus kajian perubatan.

Selain itu, beliau juga menyatakan bahawa selepas pembedahan abdomen, 2/3 daripada pesakit akan mendapat pelekatan tisu selepas sembuh (adhesion) sama ada seseorang makan ikan haruan atau tidak.
Ini adalah FAKTA.
Dan ini juga berlaku di Eropah di mana makan ikan haruan selepas bersalin atau pembedahan bukanlah satu kebiasaan.

Tambah beliau lagi, ikan haruan ‘tidak bersalah’ dan tidak patut dipersalahkan dalam hal ini kerana pelekatan juga berlaku di kalangan warga Eropah yang tidak makan ikan haruan.

Perkara ini juga mendapat reaksi yang bercampur kerana ada doktor sendiri yang menyarankan agar tidak mengambil haruan selepas pembedahan.
Namun, mungkin yang dimaksudkan adalah pati ikan haruan kerana ia telah dicampur dengan bahan tertentu.
Pokok pangkalnya, apa yang diterangkan oleh Dr Imelda adalah berkaitan ikan haruan adalah ianya TIDAK menyebabkan pelekatan jika dimakan selepas pembedahan.

Buat masa ini, belum ada kupasan tentang pati ikan haruan daripada Dr Imelda.
Namun, berikut adalah senarai FAKTA & MITOS tentang DIET PENYEMBUHAN LUKA yang didapati melalui laman web MyHealth KKM.

Mitos
Ikan haruan dan ikan linang / belut sangat digalakkan supaya luka cepat sembuh.

Fakta

Ikan haruan dan ikan linang / belut adalah sumber utama protein sama dengan ikan-ikan lain. Protein adalah sangat penting untuk penyembuhan luka.

Makan semua jenis sumber protein yang mencukupi setiap hari seperti ikan, ayam, daging dan kekacang supaya luka cepat sembuh.

Jangan hadkan pada ikan haruan dan ikan linang / belut sahaja.

Jumlah protein yang mencukupi bukan jenis protein yang menentukan penyembuhan luka.

Jika anda mengamalkan diet vegetarian, pastikan makan cukup sumber makanan jenis kacang, kekacang seperti tauhu dan tempe serta susu setiap hari.

2
Mitos
Telur akan menyebabkan luka menjadi gatal, bernanah dan lambat sembuh.

Fakta

Telur adalah salah satu sumber protein yang kaya dengan vitamin dan mineral. Tiada kajian yang menunjukkan pengambilan telur akan menyebabkan luka menjadi gatal, bernanah atau lambat sembuh.

Elakkan telur jika anda alah padanya sahaja.

3
Mitos
Elakkan daging ayam betina selepas pembedahan.

Fakta
Daging ayam adalah salah satu sumber protein dan tiada larangan untuk mengambilnya selepas pembedahan supaya luka cepat sembuh.
Jantina ayam tidak mempengaruhi kualiti protein.

4
Mitos
Minum pati gamat atau sapu minyak gamat pada luka akan menggalakkan luka cepat sembuh.

Fakta

Tiada kajian yang menyokong pernyataan ini.

Kebanyakan pati-pati seperti pati ayam dan pati ikan haruan adalah tinggi kandungan garam dan tidak digalakkan untuk pengambilan seharian. Tidak sesuai untuk pesakit tekanan darah tinggi.

5
Mitos
Buah-buahan dan sayur-sayuran tidak digalakkan selepas pembedahan kerana dikhuatiri elemen sejuk di dalamnya akan melambatkan proses penyembuhan luka.

Fakta

Buah-buahan dan sayur-sayuran kaya dengan vitamin dan garam mineral yang membantu mempercepat proses penyembuhan luka.

Buah limau, jambu batu, anggur dan kiwi yang kaya dengan vitamin C membantu dalam penyerapan zat besi.

Manakala sayur-sayuran berdaun hijau seperti bayam dan sawi yang kaya dengan vitamin K membantu proses pembekuan darah.

Tiada unsur ‘sejuk’ di dalam buah-buahan dan sayur-sayuran.

Untuk penerangan lanjut, sila ke Facebook Dr Imelda di SINI.


8 Perkara Yang Berlaku Dalam Tubuh Wanita Hamil Bila Makan Kurma

Tenaga: 282 Kcal
Protein: 2.5g

Serat: 8g
Lemak:0.4g

Folate: 19 mu gs

Zat besi: 1.09mg
Vitamin K: 2.7 mu g
Magnesium: 43mg
Potassium: 656mg
Di atas adalah kandungan vitamin dan mineral dalam sebiji kurma.
Ramai wanita hamil was-was untuk makan kurma kerana rasanya manis selain takut diserang penyakit kencing manis.
Tahukah kurma adalah sumber terbaik untuk wanita hamil dan bayi dalam kandungan kerana kaya dengan protein, vitamin serta rendah lemak. Selain itu, kurma adalah makanan tinggi serat yang memudahkan sistem pencernaan pada wanita hamil. Kandungan gulanya adalah semula jadi dan tidak membahayakan.
Malah, banyak kelebihannya jika seorang wanita hamil mengamalkan makan kurma sehinggalah melahirkan dan menyusukan anak. Dalam Al-Quran juga ada menyebutkan tentang anjuran makan kurma untuk memudahkan proses bersalin dalam Surah Maryam.
Foto Kredit: stayfitandfine.com
8 Khasiat Makan Kurma Untuk Wanita Hamil
1. Gula: memberi tenaga
Waktu hamil, wanita mudah terasa letih. Gula di dalam kurma membekalkan tenaga yang diperlukan.
2. Protein: menyokong perubahan badan
Apabila perut semakin membesar, asid amino dalam protein akan menyokong sebarang perubahan tubuh termasuk regangan kulit.
3. Serat: mengatasi masalah sembelit
Kurma membantu sistem pencernaan dan ini dapat mengelakkan berlakunya sembelit. Serat dalam kurma juga mengurangkan paras kolesterol.
4. Asid folik: membantu pembentukan sel baru
Kehadiran asid folik dalam badan membantu pembentukan sel yang sempurna perlu untuk pembesaran janin dalam kandungan.
Buat ‘smoothie’  pun sedap! / Foto Kredit: blog.foodnetwork.com
5. Vitamin K: Atasi darah beku
Kekurangan vitamin K boleh menyebabkan bayi mengalami masalah darah beku yang boleh membawa maut.
6. Zat besi: Menguatkan imuniti bayi
Bersama molekul globin, zat besi memudahkan oksigen sampai ke sel-sel badan sekali gus mengelakkan masalah anemia pada bayi
7. Potassium: Menstabilkan tekanan darah
Selain mengawal tekanan darah, potassium juga menstabilkan fungsi hati dan saluran pencernaan. Kekurangan potassium boleh menyebabkan kegagalan buah pinggang dan kematian.
8. Magnesium: Mengawal pembentukan gigi dan tulang
Ia menyalurkan ion kalsium dan potassium kepada membran sel. Kekurangan magnesium boleh menjejaskan tekanan darah, hati dan buah pinggang.
Foto Kredit: on.aol..com
Pelbagaikan Cara Menikmati Buah Kurma!
Kalau ada yang tak berapa minat dengan rasa buah kurma, kombinasikan kurma dengan beberapa buah-buahan yang anda suka seperti pisang. Kemudian, kisarkan bersama ais dan campurkan sedikit susu. Wah. sedapnya ‘smoothie’ kurma! Ia juga sedap kalau ditambah pada bijirin sarapan seperti oat. Banyak lagi cara anda boleh gunakan kurma dalam masakan mahupun pencuci mulut.
Yang pastinya, buah kurma patut dijadikan amalan dan bukanlah sekadar diambil sewaktu bulan puasa sahaja. Segala khasiat yang terkandung dalamnya menjadikan buah ini turut sesuai dimakan oleh semua peringkat umur, daripada bayi sehinggalah yang lanjut usianya.


“Boleh Makan Ke Tak Ni…?” Usah Risau, Sebenarnya Ada 9 Khasiat Mangga Untuk Ibu Hamil!

Mangga adalah buah kegemaran ramai disebabkan oleh keenakan jusnya serta rasanya yang masam manis. Ibu hamil pun turut suka buah ini namun kebimbangan mereka adalah  sama ada boleh atau tidak makan mangga ketika mengandung? Untuk pengetahuan anda, sebenarnya ada banyak khasiat mangga untuk ibu hamil yang tak ramai tahu!
Mangga adalah selamat untuk dimakan ketika mengandung tetapi perlulah dikawal pengambilannya. Ibu hamil boleh makan buah ini sekurang-kurangnya 1 biji sehari. Mangga kaya dengan sumber nutrisi yang penting dan juga membekalkan tenaga untuk ibu mengandung. Untuk khasiatnya yang lebih mendalam, ikuti perkongsian penulis!

Baca juga: Pelik Dah Makan Ubat Tapi Suhu Tak Turun? ‘Check’ Balik Dos Ubat Demam Yang Diperlukan Anak
9 KHASIAT MANGGA UNTUK IBU MENGANDUNG
1. VITAMIN B6: SESUAI UNTUK OTAK JANIN DAN SISTEM SARAF

Mangga kaya dengan sumber vitamin B6. Vitamin B6 ini mempunyai peranannya tersendiri terhadap perkembangan otak janin dan sistem saraf.

2. SERAT MAKANAN: URUS MASALAH PENCERNAAN

Kandungan serat dalam mangga boleh membantu ibu hamil berasa kenyang untuk tempoh waktu yang lama. Selain itu, mangga juga menolong penghadaman dan mencegah sembelit yang sering dialami oleh ibu pada trimester pertama.
3. MAGNESIUM HALANG PREEKLAMPSIA
Magnesium yang terkandung dalam mangga bertindak sebagai ubat semulajadi yang sangat bagus untuk preeklampsia. Bukan itu sahaja, vitamin E dalam buah ini berupaya membantu membina otot janin dan juga mencegah preeklampsia.
4. SEIMBANGKAN CECAIR DALAM BADAN
Ketika jumlah darah meningkat semasa kehamilan, ibu hamil memerlukan mineral tambahan dalam badan. Mangga mengandungi elektrolit seperti kalium, magnesium, kalsium dan natrium yang berupaya mengekalkan keseimbangan cecair. Elektrolit memastikan saraf, otak, jantung dan otot ibu hamil berfungsi dengan baik.
5. ASID FOLIK: BANTU PERKEMBANGAN JANIN

Mangga adalah sumber asid folik yang baik untuk perkembangan otak janin serta saraf tunjang. Ibu hamil yang makan mangga dapat mengalang kecacatan tiub saraf yang boleh terjadi pada awal kehamilan.
6. KAYA ANTIOKSIDAN
Kandungan vitamin C dalam mangga bertindak sebagai antioksidan  kuat yang membantu menguatkan daya tahan terhadap radikal bebas , di mana ia boleh mengganggu perkembangan janin dan juga menyebabkan kanser. Malah, vitamin C juga mampu mengurangkan risiko kelahiran bayi pramatang.
7. ZAT BESI MENGHALANG ANEMIA
Mangga adalah buah yang kaya dengan vitamin C dan membantu dalam penyerapan zat besi. Ibu hamil memerlukan zat besi untuk mengatasi anemia yang berpotensi berkaitan dengan kehamilan mereka.
8. VITAMIN A: PERKEMBANGAN BAYI
Vitamin A yang tinggi dalam mangga berupaya menolong pembentukan gigi dan tulang bayi. Ia juga penting untuk perkembangan mata dan sistem imun di samping  perkembangan jantung, paru-paru dan buah pinggang bayi ibu hamil. Wow betul banyak khasiatnya kepada bayi dalam perut!
9. LAWAN ALAHAN PAGI

Khasiat terakhir untuk ibu mengandung adalah rasa fresh buah mangga boleh membantu alahan pagi mereka. Malah, vitamin B6 dalam mangga juga memainkan peranan penting dalam melegakan loya dan mual ibu hamil.
Konklusinya, ada banyak sebenarnya khasiat mangga buat ibu hamil. Usah takut untuk makannya namun awasi kuantiti pengambilan buah ini mengikut nasihat doktor. Cuba amalkan mangga demi pertumbuhan bayi anda yang sihat.
Sumber: Mom Junction


9 Sebab Anda Perlu Minum Air Timun

Anda mencari-cari air yang bukan sahaja penghilang dahaga pada musim panas dan terik sekarang ini malah memberi kesegaran pada badan serta juga baik untuk kesihatan?
Jawapannya: Air timun.

Apa kelebihan minum air timun? Kenapa perlu dimasukkan hirisan timun dalam air minuman. Bukankah lebih bagus jika dimakan begitu sahaja?
Timun memang bagus dimakan mentah namun untuk memberi kesegaran pada badan, ia lebih elok dicampurkan dalam air kosong.

Foto Kredit: inhabitat.com

Ini 9 Sebab Kenapa Anda Perlu Minum Air Timun
Berikut adalah manfaat minum air timun:
1. Nafas segar
Panas yang berlebihan dalam perut menjadi punca nafas berbau. Amalkan minum air yang bercampur dengan hirisan timun untuk mengurangkan panas dalam perut sekali gus mengembalikan kesegaran mulut. Jangan lupa untuk makan hirisan timun kerana ia membunuh bakteria yang hidup sekitar mulut.
2. Mengurangkan berat badan
Secawan hirisan timun mengandungi kurang daripada 20 kalori. Timun juga tinggi kandungan serat dan cepat mengenyangkan. Jika anda ingin kurangkan berat badan, bolehlah tambah hirisan timun pada air minuman.
3. Kaya vitamin dan mineral
Sebiji timun mengandungi vitamin A, vitamin B-6, vitamin C, magnesium dan kalsium. Jika anda bosan memakannya mentah, hiris dan campurkan dalam air.
4. Memberi kesegaran badan
Air timun memang elok diminum pada waktu panas dan terik kerana ia menyegarkan kembali badan yang letih, berpeluh dan melekit akibat cuaca panas.
Foto Kredit: woman.at
5. Menjaga jantung
Kaya dengan potassium, timun dapat mengelakkan masalah berkaitan dengan penyakit jantung.
6. Antioksidan
Mengandungi antioksidan vitamin C dan beta carotene, air timun membuang toksin dalam badan.
7. Melindungi otak
Timun mengandungi bahan anti-radang yang dikenali sebagai fisetin. Bahan ini melindungi sel-sel otak dan fungsi-fungsinya.
8. Mengurangkan risiko kanser
Timun organik dapat mengurangkan risiko kanser.
9. Bagus untuk kulit
Timun juga mengandungi silica yang menghalang masalah kulit. Minum air timun bagus untuk mengembalikan seri kulit yang kusam.
Foto Kredit: mekan.com
Resipi air timun

Air satu jag
2 biji timun yang dibuang kulit
Ais
Hirisan lemon
Daun pudina

Masukkan semuanya dalam air kecuali ais. Kemudian baru letak ais dan biarkan sejuk dalam peti sejuk selama dua jam.
Apabila anda mula mengamalkan minuman sihat,
Secara automatiknya, anda juga akan mengamalkan gaya hidup yang sihat. Jadi, amalkan minum air timun untuk hilangkan dahaga pada musim panas ini.


Memang Serbaguna! Ini 7 Khasiat Minyak Zaitun Untuk Bayi Yang Mungkin Anda Tak Tahu

Minyak zaitun antara ‘barang wajib ada’ dalam senarai keperluan bayi. Ia seringkali digunakan untuk rawatan kulit, rambut dan juga digunakan dalam pelbagai masakan.
Bagaimakah bayi boleh mendapatkan khasiat menyeluruh daripada minyak zaitun?

Jom ketahui beberapa kelebihan dan khasiat minyak zaitun untuk bayi secara lebih spesifik.
7 Khasiat Minyak Zaitun Untuk Bayi
1. Memelihara Kulit Bayi
Urutan terbukti secara saintifik dalam membantu menggalakkan bonding time antara bayi dengan ibu bapa.

Penggunaan minyak zaitun dalam urutan bayi dilihat memberikan kesan memberangsangkan pada perkembangan bayi.

Ini kerana kandungan baik minyak zaitun seperti oleic acid dan linoleic acid dapat membantu kulit menyerap nutrisi dengan lebih berkesan.

2. Kaya Dengan Vitamin & Lemak Semulajadi
Bayi juga boleh mendapatkan nutrisi minyak zaitun melalui pemakanan selepas berusia 6 bulan.
Minyak zaitun memang kaya dengan lemak semulajadi sihat dan vitamin penting seperti A, C, D dan E dan boleh digunakan sebagai minyak masakan dalam hidangan bayi.
Penggunaan minyak zaitun extra virgin amat digalakkan kerana minyak zaitun asli ini mengandungi kandungan antioksida paling tinggi.
Lemak semulajadinya dapat meningkatkan kesihatan jantung dan pankreas bayi. Oleic acid pula bagus untuk perkembangan minda bayi.
Tapi jangan sampai terlebih pula. Hanya ¼ sudu dalam setiap 2 auns makanan bayi adalah mencukupi. Penggunaan berlebihan dikhuatiri menyebabkab bayi cirit birit.

3. Mengurangkan Kembung
Minyak zaitun bukan sahaja baik digunakan untuk urutan badan, malah baik untuk memberi kelegaan kepada perut bayi.
Petua yang sering diamalkan ialah dengan mengurut perut bayi secara arah jam.
Ia didapati berkesan dalam mengurangkan kembung perut dan membantu bayi tidur dengan lebih lena.
Foto Kredit: livestrong.com
4. Menghangatkan Tubuh
Kulit bayi yang bersifat nipis membuatkan bayi sukar untuk mengekalkan kehangatan badan.
Minyak zaitun merupakan alternatif semulajadi yang baik kerana kandungan lemak sihatnya juga berupaya untuk mengekalkan kehangatan badan bayi.
Foto Kredit: footage.framepool.com
5. Melebatkan Rambut
Minyak zaitun juga sering digunakan untuk pada rambut bayi kerana ia dapat meningkatkan penghasilan kolagen dan keratin untuk mendapatkan rambut yang kuat dan sihat.
Foto Kredit: medicalneswtoday.com
6. Mengatasi Kerak Kepala Bayi (Cradle Cap)
Minyak zaitun yang bersifat melembapkan juga sering menjadi pilihan untuk merawat kerak kepala atau ‘cradle cap’ pada bayi.
Caranya ialah dengan menyapu kepala bayi dengan minyak zaitun, kemudian urut dengan berus lembut atau kain dan biarkan selama 20 minit.
Biarkan semalaman jika keadaan kulit kepala bayi agak teruk. Kemudian, basuh kepalanya dengan syampu lembut dan air suam.
Gunakan berus lembut untuk tanggalkan kulit kering dari kepala bayi.
Foto Kredit: mumsnet.com
7. Membantu Melegakan Sembelit & Batuk
Bayi yang dah mula makan boleh ditambah sesudu minyak zaitun dalam makanan mereka untuk memberi khasiat tambahan selain melancarkan penghadaman.
Dengan mengurut bayi juga, sekaligus memberi rasa lega pada perut serta membantu melegakan sembelit.
Minyak zaitun yang bersifat hangat ini sesuai digunakan untuk merawat bayi yang selsema dan hidung tersumbat.

Banyak Khasiat Minyak Zaitun Untuk Orang Dewasa Juga
Sebenarnya memang banyak khasiat minyaj zaitun yang tidak terhad kepada bayi saja. Malah, kita yang dewasa pun digalakkan menggunakannya.
Namun jika anak anda mengalami ekzema, anda perlu dapatkan rujukan doktor terlebih dahulu sebelum menggunakan minyak zaitun kerana kandungan asid di dalamnya mungkin dapat membuatkan kelembapan kulit hilang.
Yang penting, bersederhana dalam menggunakan apa jua jenis suplemen atau produk ya!


9 Khasiat Moringa (Kelor / Merunggai) Menurut Kajian Sains

Kelebihan Khasiat Moringa @ ‘Pokok Ajaib’
Moringa yang juga dikenali dengan nama lain seperti kelor, merunggai dan rambunggai ini merupakan pokok yang dikatakan mempunyai 1001 khasiat.

 Pokok yang berasal dari India ini tumbuh dengan sihat di kawasan tropika dan subtropika.
Ia juga mudah didapati di negara kita dan sering digunakan sebagai pengganti bendi dalam masakan India seperti kari atau dhal.

Nama Saintifik Merunggai
Moringa dengan nama saintifiknya Moringa oleifera mengandungi pelbagai khasiat pada daun, buah, akar serta bijinya .
Moringa juga digunakan secara tradisional untuk merawat masalah kesihatan seperti :

Diabetes
Keradangan
Jangkitan bakteria dan kulat
Sakit sendi
 Sakit jantung

Kredit Foto : time.com
9 Khasiat Moringa Yang Menakjubkan
Mungkin ramai yang tidak tahu sebenarnya moringa mampu menawarkan khasiat dari pelbagai vitamin dan mineral.
Daunnya mempunyai vitamin C 7 kali lebih tinggi daripada buah oren serta kandungan potassium 15 kali lebih banyak daripada pisang.
Ia juga mengandungi kalsium, protein, zat besi dan amino asid yang penting bagi perkembangan fizikal dan pertumbuhan otot.
Khasiatnya yang menyeluruh dan lengkap turut menarik perhatian Pertubuhan Kesihatan Sedunia (WHO) untuk menjadikan tumbuhan ini sebagai alternatif kepada bekalan makanan yang diimport bagi merawat malnutrisi di serata dunia.

Kredit Foto : medicalnewstoday.com
1. Kaya Dengan Antioksida
Moringa diperkaya dengan kebaikan antioksida yang dapat melindungi sel daripada kerosakan di samping menguatkan sistem imun badan.
Sebatian antioksida juga berperanan dalam melawan aktiviti radikal bebas yang boleh menyebabkan tekanan oksidatif yang sering dikaitkan dengan penyakit kronik seperti penyakit jantung dan kencing manis.
Selain vitamin C dan beta carotene, daun moringa juga didapati mengandungi kebaikan antioksida lain seperti quercetin yang berfungsi dalam menstabilkan tekanan darah.
2. Menstabilkan Paras Gula Dalam Darah
Moringa juga mengandungi sebatian yang dinamakan chlorogenic acid yang dikatakan dapat mengurangkan paras gula dalam darah. Sebuah kajian mendapati pengambilan serbuk daun moringa pada setiap hari dapat mengurangkan paras gula dalam darah sehingga 13.5%.
Para saintis juga mencadangkan kesan antidiabetik ini berpunca daripada komponen yang terkandung di dalam moringa seperti isothiocyanates.
Kajian yang lebih terperinci perlulah dilakukan bagi mengesahkan keberkesanan penggunaan moringa dalam menstabilkan kadar gula dalam darah.

3. Mengurangkan Keradangan
Moringa sering digunakan sebagai ramuan tradisional bagi merawat keradangan. Dalam kajian tabung uji, pengkaji mendapati bahawa isothiocyanates yang ditemui dalam daun, buah dan biji moringa memainkan peranan bagi melawan keradangan.
4. Menurunkan Paras Kolesterol
Kadar kolesterol yang tinggi dalam darah sering dikaitkan dengan risiko penyakit jantung.
Selain gaya hidup yang sihat, sumber makanan yang dapat menurunkan kolesterol juga baik untuk diamalkan seperti oat, kacang almond dan flaxseed.
Kajian mendapati moringa juga mampu memberikan kesan penurunan kolesterol yang sama.
5. Berpotensi Sebagai Antikanser
Kajian mendapati ekstrak daun moringa mampu memperlahankan perkembangan sel kanser pankreas dan meningkatkan keberkesanan sesi kemoterapi.
Kajian makmal lain juga membuktikan potensi akar dan kulit pokok moringa sebagai agen antikanser yang baik.

6. Merangsang Penghasilan Sel Darah Merah
Biji moringa kaya dengan zat besi iaitu mineral yang penting bagi penghasilan sel darah merah. Kekurangan sel darah merah pula boleh mengundang kepada masalah anemia.
Sebuah kajian pada tahun 2016 juga mengesahkan potensi moringa sebagai sumber zat besi yang dapat mengatasi masalah kekurangan zat besi dan anemia.
7. Baik Untuk Kesihatan Kulit
Minyak biji moringa sangat baik untuk melindungi kulit daripada radikal bebas dan bagus untuk kesihatan kulit serta rambut.Moringa juga kaya dengan protein yang membantu melindungi sel daripada kerosakan rambut.

8. Meningkatkan Kesihatan Tulang
Antara manfaat lain yang ditawarkan oleh moringa ialah ia dapat meningkatkan kesihatan tulang dengan khasiat kalsium dan fosforus yang terkandung di dalamnya. Moringa yang bersifat antiradang juga memiliki potensi yang tinggi bagi merawat arthritis di samping mengekalkan kekuatan tulang.
9. Meredakan Asma
Moringa juga dikatakan dapat meredakan serangan asma serta berupaya mencegah pengecutan alur pernafasan.
 Kajian turut mendapati moringa membantu meningkatkan fungsi paru-paru dan pernafasan dengan lebih baik.

Banyaknya Khasiat & Kelebihan Merunggai Ni Kan?
Pelbagai manfaat yang ditawarkan oleh moringa menjadikan ia sangat sesuai untuk dijadikan sebagai sebahagian daripada diet seharian anda.
Khasiatnya yang cukup tinggi juga menjadikan ia berpotensi untuk merawat pelbagai penyakit seperti kencing manis, asma, dan kolesterol tinggi.
Dengan pelbagai kajian yang sedang dijalankan, kita mungkin dalam melihat tumbuhan ini sebagai penawar bagi pelbagai penyakit.
Sumber rujukan:

The Health Benefits of Moringa Seeds : doctorshealthpress.com/general-health-articles/moringa-seeds-benefits
What makes moringa good for you? : www.medicalnewstoday.com/articles/319916
6 Science-Based Health Benefits of Moringa oleifera : https://www.healthline.com/nutrition/6-benefits-of-moringa-oleifera


Pahit Tapi ‘Power’, Ini 7 Khasiat Peria Berdasarkan Kajian

KHASIAT PERIA / PERIA KATAK
Peria atau nama saintifiknya Momordica charantia cukup terkenal dengan rasanya yang begitu pahit namun kaya dengan khasiat.

Ia juga dikenali sebagai ‘bitter gourd’ atau ‘bitter melon’ kerana rasanya yang semakin pahit apabila semakin ranum. Sayur peria juga sering digunakan dalam masakan Melayu.
Antara spesis yang terkenal di Malaysia ialah peria katak, di mana saiznya lebih kecil dan comel.

Ramai antara kita yang pernah dengar petua mengamalkan jus peria kerana dikatakan dapat mengawal paras gula dalam darah. Sejauh manakah kebaikan peria untuk kesihatan ?

Jom kita kenali manfaat peria dengan lebih dekat!
7 Khasiat Peria / Peria Katak Untuk Kesihatan
1. Kaya Dengan Vitamin C
Walaupun rasanya pahit, namun ia padat dengan kebaikan vitamin C.
94 gram peria mampu membekalkan sehingga 94% jumlah vitamin C yang diperlukan dalam sehari.
Diet tinggi vitamin C adalah penting bagi badan untuk melawan penyakit dengan menghapus pembentukan radikal bebas serta membantu untuk menyembuhkan luka dengan cepat.

2. Dapat Mengawal Paras Gula Dalam Darah
Kita sering mendengar petua amalan peria untuk mengawal paras gula dalam darah.
Kajian yang telah dijalankan juga mendapati pengambilan peria dalam jangka masa panjang dapat menstabilkan paras gula dengan baik.
Para pengkaji berpendapat peria dapat membantu badan mengawal paras gula dengan menggalakkan penghasilan insulin.
Namun, seeloknya jus ini haruslah dibuat sendiri berbanding produk-produk jus peria di pasaran kerana dikhuatiri ia mengandungi gula tambahan atau bahan-bahan lain semasa proses pembuatannya.

3. Dapat Menurunkan Kadar Kolesterol Dalam Badan
Kadar kolesterol yang tinggi boleh menyebabkan pembentukan plak pada arteri. Jika tidak dicegah, ia boleh mengakibatkan penyakit seperti strok dan sakit jantung.
Hasil kajian yang dijalankan ke atas tikus mendapati ekstrak peria dapat mengurangkan paras kolesterol dan triglicerid dengan berkesan.
Walaupun kajian terperinci perlu dijalankan, ia menunjukkan potensi tinggi penggunaan peria bagi menurunkan paras kolesterol dalam darah.
Foto Kredit: huffingtonpost.co.uk
4. Membantu dalam Menurunkan Berat Badan
Dengan kadar kalori yang cukup rendah dan kandungan serat yang tinggi, peria didapati sangat sesuai untuk diamalkan bagi yang ingin menurunkan berat badan.
Khasiat seratnya pula membantu dalam mengurangkan selera makan serta membuat seseorang rasa lebih kenyang.
Beberapa kajian juga mendapati peria dapat membantu dalam membakar lemak dan mengurangkan berat badan secara berkesan.
Foto Kredit: watchfit.com
5. Melancarkan Sistem Penghadaman
Pengambilan peria secara konsisten dalam diet dapat memberikan kesan positif pada sistem penghadaman.
Ia juga baik untuk diamalkan bagi mencegah masalah ketidakhadaman seperti sembelit atau sakit perut, serta penyakit usus atau ‘Irritable Bowel Disease’ (IBS).
Di samping itu, khasiat antioksida yang terdapat dalam peria membantu melancarkan lagi penghadaman dengan meningkatkan penghasilan enzim pencernaan.

6. Baik Untuk Kesihatan Mata Dan Kulit
Selain vitamin C, peria juga diperkaya dengan vitamin A.
94 gram sayur peria dapat membekalkan sehingga 44% jumlah vitamin A yang diperlukan dalam sehari.
Vitamin A adalah penting dalam penghasilan sel kulit baru serta melindungi kesihatan mata.
www.naukrinama.com
7. Mengurangkan Simptom Asma
Penyakit asma menyerang apabila laluan pernafasan menjadi sempit dan mengakibatkan kesukaran bernafas.
Oleh sebab itu, penghidap asma sering bergantung pada inhaler bagi memudahkan untuk bernafas.
Kajian mendapati peria mempunyai komponen aktif yang berfungsi untuk menenangkan otot pada ruang laluan udara bagi mengurangkan sistem asma.
Baca juga: Patutlah Selalu Batuk & Selsema, Rupanya Tompok Hitam Di Dinding Rumah Ini Puncanya!
Foto Kredit: rotana.net
Walaupun Banyak Khasiat Peria, Kena Juga Berhati-hati dengan Kesan Sampingannya
Di sebalik kebaikan peria untuk kesihatan, ia TIDAK BOLEH diambil dengan kuantiti banyak kerana boleh menyebabkan penyakit seperti sakit perut ringan, cirit-birit dan muntah.
Pesakit diabetes pula perlu berbincang terlebih dahulu dengan doktor sebelum mengamalkan peria dalam diet.
Ini bagi mengelakkan risiko hipoglycemia atau paras gula terlalu rendah jika peria dimakan bersama dengan ubat kencing manis.
Peria juga tidak digalakkan dalam diet ibu mengandung.

Kredit Foto : klikdokter.com
Memang tidak dinafikan sayur peria mengandungi banyak khasiat.
Ia juga berupaya untuk membantu menurunkan paras gula dan paras kolesterol dalam darah. Ia juga baik untuk sistem penghadaman di samping membantu dalam menurunkan berat badan secara berkesan.
Namun, peria katak perlulah dimakan dalam kuantiti yang sederhana bagi mengelakkan masalah seperti sakit perut atau muntah.
Khususnya bagi penghidap diabetes dan ibu mengandung, golongan ini perlu mendapat nasihat daripada doktor dahulu sebelum mula mengamalkan peria.
Sumber :

8 Manfaat Peria Katak Kena Tahu, Tapi Betul Ke Salah Satunya Boleh Ubati Diabetes?
https://hellodoktor.com/pemakanan/fakta-nutrisi/peria-katak-untuk-pesakit-diabetes/
Bitter Gourd: Nutritional Facts, Benefits, and Recipes
6 Benefits of Bitter Melon (Bitter Gourd) and Its Extract: https://www.healthline.com/nutrition/bitter-melon


Rugi Tak Makan, Ini 7 Khasiat Petai Yang Bukan Biasa-biasa!

“Ish sedap ke makan petai ni? Lagipun orang kata nanti mulut berbau. Apa khasiat petai ni sebenarnya?”
Ada orang memang pantang nampak petai, terus terbuka selera walaupun sekadar cicah dengan budu. Tapi ada orang yang langsung tak boleh makan petai sebab ianya berbau agak kuat.

Namun, di sebalik bau petai ini, terdapat begitu banyak khasiat petai yang tak patut kita abaikan.
Jadi, peminat-peminat petai -terutamanya, inilah manfaat yang anda boleh dapat daripada memakan petai!

Info Ringkas Tentang Petai

Nama saintifik bagi petai adalah parkia speciosa dan ia turut dikenali dengan nama lain di negara-negara lain seperti sataw (Thailand), peteh/pete (Indonesia), yongchak (India) bitter bean, stink bean, sator bean atau twisted cluster bean.
Petai ialah sejenis ulam yang datang dari pokok petai yang tumbuh di serata Asia Tengara.
Pokok petai boleh mencecah 30 m tinggi.
Sayur petai dimakan secara terus, dibuat ulam, dijerukkan atau dibuat lauk makanan harian.
Lauk makanan harian yang paling popular di Malaysia ialah sambal petai yang menjadi buruan peminat lauk makanan tradisional.
Petai yang dulunya hanya dikenali sebagai sayuran hutan yang hanya dinikmati dan dihargai oleh penduduk luar bandar, kini menjadi buruan ramai sebagai makanan ulam yang sangat popular.

[Baca juga : Elak Diserang Ulat, Ini Tips Tanam Bayam Brazil Sihat Merimbun!]
Kenapa Petai Berbau Kuat / Busuk?
Menurut info dari laman web kesihatan HelloDoktor, petai boleh menyebabkan bau yang tidak menyenangkan kerana kandungan asid amino yang terkandung dalam biji petai yang mengandungi unsur sulfur.
Kandungan asid amino inilah yang menjadikan biji petai menghasilkan bau yang sangat menyengat dan turut memberi kesan sampingan pada nafas berbau dan air kencing.
Walaubagaimanapun, bau ini tidak mendatangkan mudarat kepada kesihatan.

7 Khasiat Petai Untuk Kesihatan
1. Melancarkan Penghadaman
Petai adalah sumber serat yang baik terutamanya jika dimakan sebagai ulam-ulaman.
Serat yang yang tinggi di dalam petai dapat membantu proses penghadaman dan mencegah sembelit.

2. Membantu Diet
Serat juga menambahkan rasa kenyang, mengurangkan kolesterol LDL (buruk), dan memperlahankan pelepasan gula daripada makanan ke dalam darah.
Apa yang lebih penting, serat larut dapat mengurangkan risiko untuk mendapat penyakit jantung, Diabetes Type 2, dan obesiti.
Foto Kredit: medicalnewstoday.com
3. Tinggi Kalium
Setengah cawan petai sarat dengan 224mg kalium (potassium).
Komponen ini memainkan peranan  mengawal keseimbangan air badan untuk dan fungsi jantung.
Menurut Pertubuhan Kesihatan Sedunia (WHO) potassium amat penting bagi kesihatan jantung.
http://www.cynergycare.com/
4. Mencegah Kemurungan
Petai mengeluarkan sejenis protein yang diolah oleh tubuh kita menjadi serotonin.
Serotonin inilah yang membuat kita merasa lebih tenang dan mengelakkan perasaan kemurungan.

5. Tinggi Kandungan vitamin C
Jangan ingat vitamin C hanya ada dalam buah oren tau.
Tahukah anda, terdapat 20mg vitamin C dalam setengah cawan petai cukup untuk memenuhi kira-kira separuh daripada keperluan vitamin harian kita.
Seperti yang kita sedia maklum, vitamin C ini penting bagi pertumbuhan dan pembaikan tisu di semua bahagian tubuh kita.
[Baca juga: 9 Jenis Buah & Sayur Yang Lebih Tinggi Vitamin C Berbanding Oren. Sesuai Untuk Anak & Ibu Hamil]

6. Membantu Berhenti Merokok
Jika ada yang sedang bertarung untuk berhenti dari tabiat merokok dan mahukan alternatif yang lebih murah dan semula jadi untuk mengganti tampalan nikotin (nicotine patch), petai mungkin dapat membantu.
Petai mengandungi Vitamin B6 dan B12, bersama dengan potassium dan magnesium yang ada di dalamnya, dapat membantu tubuh untuk melawan ketagihan nikotin.
Foto Kredit: videoblocks.com
7. Awet Muda
Menurut maklumat dari The Asian Parent, Penolong Pegawai Pertanian Kanan Institut Biosains, Universiti Putra Malaysia (UPM), En. Tajuddin Abd. Manap berkata bahawa kandungan klorofil dalam biji-biji petai berfungsi sebagai agen antioksidan yang baik untuk kulit, memastikan kesegaran tubuh dan memperbaiki sistem penghadaman.
Wah, tak sangka ya hanya dengan makan petai pun dapat bantu kita jadi awet muda!
6 Petua Awet Muda, Untuk Lelaki & Perempuan
Bau ‘Power’, Khasiat Pun ‘Power’!
Walaupun petai mempunyai bau yang kuat akan tetapi khasiatnya begitu baik untuk tubuh.
Jadi, memang rugilah siapa tak makan petai kan?


Mama Jangan Takut Bagi Anak Makan Pisang, Ketahui 7 Khasiat & Faktanya Ini

“Suka betul anak aku ni makan pisang. Elok ke makan pisang selalu? Betul ke orang kata pisang ni boleh buat sembelit?”
Pisang adalah antara buah yang paling mudah didapati di negara kita Malaysia. Ia juga sangat murah dan sedap.

Rasanya yang lemak manis menjadikan pisang antara buah-buahan yang amat digemari bayi, anak kecil mahupun orang dewasa.
Tapi ada yang takut nak bagi anak makan pisang sebab katanya ia boleh buat sembelit. Betul ke?

Jom ketahui khasiat pisang beserta beberapa fakta penting tentangnya di bawah ini.

7 Khasiat Pisang Untuk Anak & Faktanya
1. Sumber Tenaga Yang Baik
Bergantung tingkat kematangan, pisang mengandungi komponen pektin dapat mengurangi nafsu makan dan membantu anak-anak berasa kenyang.
Kandungan mineral dan karbohidratnya yang mudah dicerna menjadikannya sumber tenaga yang sangat baik untuk terutamanya sebagai snek bagi kanak-kanak yang aktif dan cergas.
Pisang dapat membantu meredakan kram otot yang disebabkan oleh olahraga. Maka tak hairanlah pisang menjadi pilihan makanan utama bagi atlet!
Foto Kredit : thalitacampedelli.com.br

2. Sumber Kalium
Pisang sebenarnya kaya dengan pelbagai nutrien penting.
Antaranya kalium, iaitu mineral yang membantu mengawal tekanan darah dan mengelakkan kerapuhan tulang.

3. Melancarkan Pencernaan
Berbeza dengan apa yang ramai percaya, pisang sebenarnya bukanlah penyebab sembelit. Sebaliknya, ia boleh menjadi sumber serat yang membantu melawaskan pencernaan.
Untuk pengetahuan Mama, bagi setiap 120gm pisang, terdapat lebih kurang 3gm serat.
Keperluan serat bagi anak-anak berumur 3-5 tahun adalah 8-10 gram sehari. Jadi dengan mengambil 2-3 biji pisang setiap hari sudah memadai.

4. Mengandungi Antioksidan & Pelbagai Vitamin
Pisang juga mengandungi banyak antioksidan yang bermanfaat bagi tubuh.
Antioksidan yang terkandung dalam pisang ini dapat membantu mengurangkan kerosakan dari radikal bebas dan menjadi risiko penyakit.
Selain itu vitaminnya pun banyak, seperti vitamin B6 dan vitamin C selain magnesium, tembaga, mangan, karbohidrat, protein dan sedikit lemak.

5. Meningkatkan Kesihatan Jantung
Semua mineral penting terutamanya kalium dan magnesium yang terkandung dalam buah pisang juga dapat membantu meningkatkan kadar kesihatan jantung.
Foto Kredit: csn.org
6. Mencegah Asthma
Tahukah ibu, menurut kajian yang dijalankan oleh Imperial College of London, pakar menemui bahawa anak-anak yang makan pisang setiap hari berkurang risikonya untuk terkena asthma hingga 34%.
http://www.express.co.uk/
7. Menghindarkan Stres
Sekarang ni makin banyak orang kemurungan akibat stres. Jangan ingat budak-budak tak stres juga.
Ada banyak faktor persekitaran zaman ini yang boleh memicu stres sekalipun di kalangan kanak-kanak.
Untuk pengetahuan anda, pisang mengandungi triptofan dan asid amino yang berperanan menjaga memori dan meningkatkan mood seseorang.
Wah, hebat kan?

Pilih Pisang Yang Masak Untuk Mengelakkan Sembelit
Seeloknya Mama pilihlah pisang yang masak ranum terutamanya apabila nak diberikan pada anak kecil.
Menurut Dr Sakinah Sulong, pisang yang tak masak mengandungi tannin dan amylase-resistant starch menyebabkan ia sukar dicernakan, lalu boleh menjadi punca sembelit.
Berlainan dengan pisang yang masak,
kandungan tannin di dalamnya sudah berkurang, dan begitu juga dengan amylase-resistant starch. Pisang yang masak mengandungi gula yang lebih tinggi. Jadi ia kurang menyebabkan sembelit.

Pelbagai Olahan Resipi Pisang Untuk Bayi & Kanak-kanak
Pisang bukan hanya sedap dimakan begitu saja, malah ia sesuai sangat diolah dalam pelbagai resipi antaranya:

Lempeng pisang
Cucur pisang
Muffin / kek pisang
Biskut perasa pisang
Puri pisang bersama oat

Jadi, Mama tak perlu takut nak bagi anak makan pisang lepas ni. Sebabnya ia bukanlah penyebab sembelit seperti yang dikatakan sesetengah orang.
Apapun, ambillah dalam kuantiti sederhana ya!
*Rujukan: Dr Sakinah Sulong, HealthLine.com


Bagus Untuk Legakan Batuk, Ini 5 Khasiat Pokok Bangun-bangun / Cuban Oregano

KHASIAT POKOK BANGUN-BANGUN
Daun bangun-bangun sering digunakan secara turun temurun untuk merawat batuk. Ia juga dikenali dengan nama pokok ubat batuk, Mexican mint atau Cuban Oregano.

Walaupun memiliki bau yang agak sama dengan oregano, ia bukanlah oregano yang sama digunakan dalam masakan itali. Baunya lebih wangi dan sedikit pedas serta berangin.
Ada juga yang suka makan daun bangun-bangun sebagai ulam atau dijadikan minuman seperti teh kerana aromanya yang wangi.

Antara nutrisi yang boleh dikenalpasti daripada pokok bangun-bangun ialah vitamin A,B,C, kalsium dan serat.

Selain merawat batuk, sebenarnya terdapat banyak lagi manfaat yang boleh didapati daripada penggunaan pokok bangun-bangun ini.
Jom kenali lebih dekat pokok ini.

Apakah Pokok Bangun-bangun?
Pokok bangun-bangun dikenali sebagai Indian borage atau Cuban oregano. Nama saintifik pula ialah Plectranthus Amboinic.
Selain itu, ia dikenali juga dengan nama lain iaitu ati-ati hijau, kapur barus, lemuju dan Oregano India, Mangun.
Ia biasa ditanam sebagai ulaman dan penyedap rasa dalam masakan.
Pucuk mudanya dijadikan ramuan untuk sambal tempoyak. Ia juga dijadikan ramuan untuk nasi ulam.
Bangun-bangun senang membiak melalui keratan batang dan daun. Pokok ini amat mudah dijaga.
Medium pilihan ialah tanah gembur yang mempunyai pengaliran air yang baik dan terdedah kepada cahaya matahari.

Khasiat Pokok Bangun-bangun / Cuba Oregano
1. Merawat Sakit Kepala
Daun bangun-bangun boleh digunakan untuk merawat sakit kepala.
Caranya ialah dengan cucikan beberapa helai daun bangun-bangun. Tumbuk daun bangun-bangun sehingga lumat. Ratakan daun yang telah lumat di bahagian dahi untuk meredakan sakit kepala.
2. Meredakan Ulser
Disebabkan kandungan vitamin C yang didapati dalam pokok bangun-bangun, ia juga didapati berkesan dalam meredakan ulser di dalam mulut.
Caranya ialah mengunyah 5 lembar daun bangun-bangun yang sudah dibasuh bersih. Kunyah dengan perlahan dan buang hampas daun. Kemudian, telan air liur.
3. Melegakan Batuk
Manfaatnya dalam melegakan batuk sudah diketahui umum sejak dahulu. Pengambilan air rebusan daun bangun-bangun mampu melegakan batuk serta meredakan kahak.
Ramai yang memilih menggunakan daun bangun-bangun kerana ia mampu memberi kesan yang agak cepat dalam merawat batuk.
4. Membantu Ibu Menyusu Memperbanyak Susu Badan
Selain popular sebagai penawar batuk semulajadi, pokok bangun-bangun juga terkenal sebagai herba yang berkesan untuk membantu para ibu menghasilkan susu ibu.
Para pengkaji juga telah membuktikannya melalui kajian terperinci.
Para ibu boleh mengamalkan pengambilan daun bangun-bangun dalam diet dengan memakannya sebagai ulam atau dimasak dalam hidangan seperti sup.
Baca juga: Cara Tambah Susu Badan Dengan ‘Homemade Milkbooster’. Cuma 3 Bahan, Sedap!
5. Melancarkan Saluran Pernafasan
Daun bangun-bangun telah digunakan secara meluas untuk merawat penyakit seperti melegakan batuk dan kahak.
Kajian mendapati daun bangun-bangun mengandungi komponen antibakteria serta komponen ekspektoran yang berfungsi untuk melancarkan saluran pernafasan yang tersumbat akibat lendir atau kahak.
Melancarkan Pembuangan Air Kecil
Herba bangun-bangun juga terkenal dengan sifat diuretiknya yang dapat melancarkan pembuangan air kecil.
Pembuangan air kecil secara normal adalah penting bagi memastikan cecair dan toksin dalam tubuh dapat dikeluarkan.
Sumber: Nurul Khalib via Masak Apa Hari Ni (MAHN)
Cara Penyediaan Daun Bangun-Bangun
Cara 1 : Dibuat Jus

Tumbuk daun dan perahkan airnya.
Ambil beberapa helai daun bangun-bangun dan cuci sehingga bersih.
Panaskan di atas kuali tanpa minyak sehingga layu.
Tumbuk daun tadi sehingga lumat.
Perahkan daun yang sudah ditumbuk untuk dapatkan airnya.
Tapiskan supaya tiada hampas daun. Minum airnya.

Cara 2 : Direbus Sebagai teh

Sediakan Air Rebusan Daun Bangun-Bangun
Rebus 3 helai daun bangun-bangun dengan 2 gelas air.
Tutup api apabila air sudah berkurang kepada segelas.
Minum bila sudah suam. Boleh minum 2 kali sehari untuk kelegaan segera.

Cara 3 : Dimakan Sebagai Ulam / Masakan
Selain dua cara ini, daun bangun-bangun juga boleh dimakan seperti ulam atau dimasukkan di dalam masakan.
Walaupun ia lebih dikenali sebagai herba penawar batuk, ia juga baik untuk diamalkan bagi merawat masalah kesihatan lain seperti sakit kepala, melancarkan pembuangan air kecil serta membantu dalam menghasilkan susu badan.
Anda juga boleh mencuba menanam pokok herba kecil ini kerana ia mudah dibiak dengan biji benih atau keratan batang.
Selain itu, bangun-bangun juga boleh juga dimasak seperti berikut:
1) Rempah untuk memerap daging dan ikan
2) Menggantikan oregano, thyme, sage dalam masakan
3) Goreng celup tepung
4) Bahan utama untuk Cuban Black Bean Soup
5) Dimasak seperti masak daun bayam
Kegunaan Lain
Antara kegunaan lain pokok bangun-bangun ni:
1) Sabun / balm
2) Car air freshener
3) Aromatherapy / herbal infused oil
4) Natural pesticide / racun serangga organik
5) Hiasan / indoor plant (rupa-rupanya bangun-bangun ni kategori succulent sebab daunnya tebal)
6) Daun pokok bangun-bangun boleh dimakan mentah sebagai ulam atau salad. Boleh dibuat minuman seperti teh, smoothies atau infused water
Sumber rujukan :

https://kosass.upm.edu.my/article/bangun_bangun_ati_ati-47651
https://www.alodokter.com/tak-hanya-meredakan-batuk-inilah-6-manfaat-daun-bangun-bangun-bagi-kesehatan-tubuh
https://www.popmama.com/life/health/rachma-novianty/manfaat-daun-bangun-bangun-untuk-kesehatan-keluarga/6


Daun Ikhtiar Hamil, Rupanya Ini Khasiat Pokok Dukung Anak Ramai Tak Tahu!

Menurut laman web MyHealth @ Kementerian Kesihatan Malaysia, walaupun dianggap sebagai rumpai, tumbuhan ini mempunyai pelbagai nilai perubatan (medicinal properties) dan diiktiraf di kalangan pengamal perubatan herba tradisional tempatan.
Siapa sangka, tumbuhan yang kebiasaannya tumbuh di celah retakan simen, kawasan tanah terbiar, di tepi-tepi jalan atau ‘menumpang’ di kebun-kebun sayur serta kawasan rumah termasuk di dalam pasu bunga ini mempunyai 1001 kelebihannya yang tersendiri termasuk digunakan sebagai ikhtiar untuk hamil.

Baca juga: Kenapa Kerap Rasa Berdebar-Debar? Rupanya Anda Alami Stres Kronik!
DAUN IKHTIAR HAMIL, KHASIAT POKOK DUKUNG ANAK

Daun ni nampak je macam bodoh-bodoh tumbuh tepi jalan, tepi pasu tapi tak sangka sebenarnya banyak khasiat dia. Salah satu khasiat yang ramai orang tak tahu adalah air rebusan dia kalau minum, bagus untuk orang perempuan yang tengah IKHTIAR HAMIL. Ini pun saya baru tahu sebab ada kawan tag tentang manfaat pokok ini.

Then kalau anda google, banyak lagi khasiat-khasiat lain antaranya bagus untuk merawat jaundis ( penyakit kuning ) bagi baby yang baru lahir. Untuk kaum lelaki pulak, orang kata daun ni boleh menyembuhkan masalah mati pucuk. Dan ada jugak yang amalkan minum air daun ni sebagai booster kepada masalah keletihan ( pengganti ketum ! Haha ) .

Kalau tak cukup tidur, cukuplah dengan segelas air daun ni, dalam beberapa minit keletihan tu akan berkurangan dan sejam selepas tu terus hilang letih. Sangat sesuai kalau demam urat. Bagi suami yang mahu booster, minum segelas pati air rebusan ( tanpa campur air kosong) sejam sebelum “aktiviti” anda. Selamat mencuba !
Tips nak rebus untuk ikhtiar hamil :

1.Selawat dan rebus daun ni dan akarnya sekali selepas dibasuh bersih dengan 2 cawan air.
2.Rebus sampailah airnya menjadi kuantiti untuk 1 cawan air. Lepas tu minum dan selawat dan berdoa.
Selamat mencuba!
Sumber: Berkebun Di Rumah


Dianggap Rumpai, Rupanya Ini 7 Khasiat Pokok Dukung Anak Yang Luarbiasa

Di sebalik cirinya yang dianggap rumpai, ramai tak tahu bahawa khasiat pokok dukung anak ini amat mujarab dan luarbiasa.
Siapa sangka, tumbuhan yang kebiasaannya tumbuh di celah retakan simen, kawasan tanah terbiar, di tepi-tepi jalan atau ‘menumpang’ di kebun-kebun sayur serta kawasan rumah termasuk di dalam pasu bunga ini mempunyai 1001 kelebihannya yang tersendiri.

Menurut laman web MyHealth @ Kementerian Kesihatan Malaysia, walaupun dianggap sebagai rumpai, tumbuhan ini mempunyai pelbagai nilai perubatan (medicinal properties) dan diiktiraf di kalangan pengamal perubatan herba tradisional tempatan.
Tahukah anda apakah itu pokok dukung anak?

Jom kita ketahui selanjutnya.

Gambar & Ciri-ciri Pokok Dukung Anak
Pokoknya rendah, berdaun bulat lonjong dan mempunyai buah pada bahagian bawah tangkai daun. Dukung anak ialah sejenis herba renek yang boleh mencapai ketinggian 50-70 cm.
Batangnya berwarna hijau, namun ada juga spesis yang bertangkai merah. Daunnya kecil (2-3 mm panjang), berbentuk bulat lonjong dan berwarna hijau.
Daripada akar hingga ke daun, pokok ini terkandung banyak khasiat bagi pengamalnya. Ia juga sering menjadi pilihan bagi rawatan tradisional sejak sekian lama.
Nama Saintifik & Gelaran Bagi Pokok Dukung Anak
Menurut laman web Kementerian Pertanian Malaysia, di Malaysia pada amnya terdapat 3 spesis pokok dukung anak yang dikenali dengan nama saintifik berikut iaitu

P.niruri (P.amarus)
P.urinaria
P.debelis

Secara tradisional, kesemua spesies ini digunakan. Di negara jiran Indonesia, tumbuhan ini dikenali sebagai daun meniran.
Dukung Anak ini juga dikenali dengan nama berikut:

buah amin, rami buah, turi hutan, nipon-nipon (Malaysia)
chanca piedra (India)
keelaanelli (Tamil)
meniran (Indonesia)
quebra pedra (Amerika Selatan)
zhen chu cao, ye xia zhu (China)
stone breaker, shatter stone, child pick-a-back (Inggeris)

Berikut disenaraikan antara khasiat pokok dukung anak.
Khasiat Pokok Dukung Anak
1. Merawat & Mencegah Batu Karang
Tahukah anda, pokok dukung anak juga dikenali dengan nama ‘stone-breaker’ (pemecah batu) di Amerika?
Menurut sumber, Phyllanthus atau pokok dukung anak ini telah lama digunakan dalam perubatan alternatif untuk mencegah dan merawat batu ginjal.
Menurut kajian 2018 di International Brazilian Urology, 56 orang dewasa dengan batu ginjal telah meminum teh yang dibuat daripada Phyllanthus niruri dua kali sehari selama 12 minggu. Setiap minuman teh tersebut dibuat daripada 4.5 gram ramuan kering yang direndam dalam 250 mililiter (1 cawan) air mendidih.
Pada akhir tempoh kajian, para peserta mengalami penurunan keseluruhan 37.5% pada ukuran batu ginjal mereka.
Selain itu, hasil dapatan menunjukkan kadar asid urik dan oksalat urin yang menyumbang kepada perkembangan batu telah menurun.
Bagi pesakit batu karang, anda boleh amalkan pokok dukung anak dengan minum air rebusan atau makan pokok dukung anak sebagai ulam.

2. Melegakan Batuk
Air rebusan pokok dukung anak juga mampu mengubati batuk. Minumlah airnya bagi mendapatkan kelegaan yang segera.
Keupayaan pokok dukung anak dalam mengubati batuk turut dipersetujui dalam satu kajian pada 2017.
Menurut kajian tersebut, pokok dukung anak didapati mengandungi komponen anitradang yang berkesan untuk mengurangkan keradangan sehingga 69 % serta sesuai untuk dijadikan penawar bagi batuk dan ulser.
3. Mengurangkan Demam Kuning & Simptom Penyakit Berkaitan Hati
Akar pokok dukung anak yang masih segar dipercayai boleh menjadi penawar yang berkesan untuk penyakit kuning (jaundis) terutamanya pada bayi yang baru lahir.
Selain itu, beberapa lagi hasil kajian mendapati penggunaan pokok dukung anak dapat memberikan kesan yang baik dalam merawat penyakit hati.
Foto Kredit: aaict.in
4. Membantu Mengawal Diabetes
Kajian pada tikus pada tahun 2010 mendapati bahawa Phyllanthus niruri berpotensi untuk membantu dalam rawatan diabetes.
Para penyelidik menyimpulkan bahawa ekstrak tumbuhan ini dapat membantu menurunkan gula darah puasa dan mencegah kenaikan paras gula darah yang mendadak.
5. Merawat Jangkitan & Keradangan
Beberapa kajian menunjukkan bahawa pokok dukung anak dapat membantu merawat jangkitan dan keradangan.
Mungkin disebabkan ini juga, daun pokok dukung anak digunakan secara tradisional untuk menyembuhkan gigitan serangga berbisa, cirit-birit, gatal-gatal dan sebagainya.
Walau bagaimanapun, belum ada kesimpulan yang dicapai kerana penyelidik perlu membuat pemerhatian dalam skala yang jauh lebih jauh besar terhadap kesan sampingannya dalam jangka masa panjang.

Baca juga: Petua Hilangkan Sakit Tumit Kaki Bila Bangun Tidur, Lepas 3 Hari Dah Kurang Sakitnya
6. Mengatasi Kudis Buta
Secara turun-temurun, pokok dukung anak juga digunakan untuk mengatasi masalah kudis buta. Cara penggunaannya ialah dengan menumbuk daun pokok dukung dengan sedikit garam halus.
Ini kerana ia dipercayai memiliki komponen antimokrob yang sangat aktif bagi merawat penyakit kulit seperti kurap dan kudis buta.
Seperti yang kita tahu, penyakit ini berpunca daripada jangkitan parasit dan kulat.
Kajian terperinci pada tahun 2015 mendapati pokok dukung anak memiliki sebatian bioaktif yang bermanfaat dalam melawan menyakit yang berpunca daripada mikrob dan radikal.
Kemudian, lumurkan daun yang telah ditumbuk pada bahagian kulit yang bermasalah.
7. Sebagai Suplemen Kesihatan
Pokok dukung anak ini bukan sahaja baik untuk diamalkan bagi merawat penyakit khusus, malah ia juga bagus untuk diamalkan sebagai supplemen kesihatan.
Terdapat pelbagai komponen bioaktif dalam pokok dukung anak seperti tannin yang melawan bakteria serta radikal bebas, lignan yang bersifat antikanser serta flavonoid yang bertindak sebagai antiradang serta membekalkan antioksida dalam badan.

Pelbagai Khasiat Pokok Dukung Anak Yang Berpotensi Tinggi
Walaupun sentiasa dipandang sebagai rumpai, namun pokok dukung anak ini banyak khasiatnya.
Bagi anda yang sedang ikhtiar untuk merawat, anda boleh ikhtiar dengan menggunakan pokok dukung anak. Dengan pelbagai penemuan baru secara saintifik, pokok dukung anak ini terbukti mempunyai banyak khasiat kepada badan serta berpotensi untuk merawat pelbagai jenis penyakit.
Pengguna pula perlu bijak dalam memilih dan membeli produk–produk tradisional yang dipasarkan di Malaysia Pengguna disarankan memilih produk tradisional yang telah didaftarkan terlebih dahulu dengan KKM. Setiap produk tradisional yang didaftarkan mempunyai nombor pendaftaran dengan huruf MAL berserta dengan logo hologram pada pembungkusan produk–produk tradsional.
Pengguna juga dinasihatkan untuk berjumpa dengan doktor sekiranya mengalami alahan atau kesan sampingan yang berterusan apabila mengambil produk tradisional ini.
Rujukan:

http://apps.myagro.moa.gov.my/aisservice/CommodityInformation/Detail?commodityinfoid=7c353662-131c-e611-80f2-0050568e1e85&commodity=Dukung%20Anak&subsector=Tanaman
http://www.myhealth.gov.my/dukung-anak/
https://www.verywellhealth.com/the-health-benefits-of-phyllanthus-89497
https://www.medicalnewstoday.com/articles/phyllanthus-niruri#use
http://agromedia.mardi.gov.my/MEPIS/index.php/galeri-herba-2/55-dukung-anak


Khasiat Pokok Genggam Fatimah Dapat Memudahkan Proses Bersalin. Betul Ke?

Pokok Genggam Fatimah atau nama saintifiknya, Selaginella lepidophylla adalah tumbuhan herba gurun dalam keluarga spikemoss. Pokok Genggam Fatimah terkenal kerana keupayaannya hidup meskipun dalam cuaca panas dan kekeringan. Dalam perubatan tradisional, khasiat Genggam Fatimah dikaitkan dengan kesihatan wanita secara keseluruhannya. Namun, penggunaan pokok genggam fatimah ini masih tidak mendapat pendedahan yang cukup.
Melalui perkongsian saudara yang amat meminati perubatan dan pokok-pokok tradisional ini, beliau turut berkongsi khasiat yang wanita boleh dapat terutamanya memudahkan proses bersalin.

BETUL KE ADA KHASIAT GENGGAM FATIMAH UNTUK WANITA HAMIL?

Khasiatnya
– Untuk membuka pintu rahim
– Untuk memudahkan proses dan melancarkan bersalin (dengan izin Allah)

Cara Guna
– Rendam semalaman atau 1-3 hari di dalam bekas berisi air biasa. Air rendaman tu dijadikan air selusuh. Sanggul Fatimah ini akan mengembang. Air rendaman tu biar berlebihan tak apa, untuk diminum jangka masa yang panjang.

Jangan rendam dengan air panas atau direbus kerana dipercayai akan mengecutkan rahim dan menutup pintu laluan. Ini juga dikatakan akan menyukarkan proses bersalin nanti.

– Ketika kandungan berusia 38 minggu, minum segelas sehari dimulakan dengan bacaan Bismillah, doa makan dan selawat 3x.
– Ketika kandungan berusia 39 minggu ( 9 bulan ) minum 2x sehari. Dimulakan dengan bacaan Bismillah, doa makan dan selawat 3x.
-Ketika dah keluar tanda, mandi dengan membasahkan kepala. Dan Jiruskan air rendaman ni di kepala, hisaplah air yang mengalir itu sambil berdoa :
” Ya Allah, permudahkan dan licinkanlah kelahiran aku ini seperti mana lancarnya air ini mengalir ke atas rambutku ini.. Amin.. “
-Semasa menunggu construction atau sudah di dalam labour room, minumlah sekerap yang mungkin.
Kaedah Penjagaan pokok ini?
Akar / Bunga / Sanggul ni jemur kering selepas digunakan kemudian disimpan di tempat yang teduh atau di dalam bekas berpenutup yang bersih.
Jangka Hayat?
Boleh tahan bertahun-tahun dan boleh digunakan berulang-ulang kali. Ada cara lain nak guna, selain diminum?
– Boleh disapu ke perut atau dibuat mandi. Dalam perubatan tradisional arab mau pun melayu, sanggul Fatimah digunakan bagi menambah tenaga.
Kegunaan lain

-Keputihan, sengugut, mengimbang perjalanan haid, mengembalikan kekuatan tenaga, mengecutkan rahim selepas bersalin, menyembuhkan sakit pinggang, melawas pembuangan air besar dan kecil, memberi ketahanan badan dan kulit, darah tinggi
kencing manis, menurunkan kadar kolesterol dalam darah, menyembuhkan sakit sendi, pelawas ( duretik ), merawat kebas-kebas kaki dan jari, membuang angin dalam badan, menurunkan paras asid urik dalam badan (mengawal penyakit gout).
Cara penggunaan
-1 pokok dibasuh bersih
-Direbus dengan air anggaran 1.5 liter sehingga mendidih
-Minum 1 cawan 2 kali sehari
-Ulang rebusan sehingga hilang warna
-Gantung dan jemur semula selepas guna

* Tumbuhan ini hanyalah ikhtiar tradisional. Yang menyembuhkan tetaplah Allah. Apa yang penting adalah untuk mendapatkan nasihat pakar dahulu sebelum mencuba tau!
Sumber: Abi Chai


Bukan Sekadar Semak, Rupanya Ini Khasiat Pokok Letup-Letup Yang Jarang Diketahui

Eh, rupanya banyak khasiat buah pokok letup-letup ni!
Masa kecil pasti kita suka main buah letup-letup dan pecahkan di kepala kan?

Kadang-kadang kita petik dan gunakan sebagai ramuan main masak-masak dengan kawan sebaya di kampung.
Zaman dahulu memang senang nak cari pokok letup-letup di semak.

Dengan nama saintifik Passiflora foetida, sesetengah orang juga panggil pokok ini sebagai pokok ulat bulu disebabkan buahnya yang berbulu.

Kredit Foto : Jabatan Pertanian Malaysia
Ada lagi satu spesis pokok letup-letup yang kita sering jumpai iaitu pokok letup-letup kelambu (Physalis angulata).
Berbanding pokok letup-letup yang menjalar, pokok letup-letup kelambu pula tumbuh secara menegak. Buahnya pula tidak berbulu dan dilindungi oleh kantung jika belum masak.
Sesuai dengan nama gelarannya, kedua-dua spesis ini mempunyai buat yang meletup bila dipicit.
Pokok letup-letup kelambu juga lebih senang dijumpai di kawasan berpaya atau sawah.

Kredit Foto :  Jabatan Pertanian Malaysia
Walaupun kita sering anggap pokok letup-letup sebagai rumpai, sebenarnya banyak khasiat yang terkandung pada buah dan daun pokok letup-letup ni.
Jom kita kenali khasiat pokok buah letup-letup dengan lebih dekat!
Khasiat Pokok Letup-Letup ( Pokok Ulat Bulu)

Kredit Foto : Jabatan Pertanian Malaysia
Berpotensi Sebagai Penawar Ulser Perut
Pokok letup-letup jenis menjalar ini didapati mempunyai potensi untuk dijadikan penawar bagi ulser perut. Sebuah hasil kajian mendapati ekstrak pokok letup-letup didapati mempunyai komponen antiulser bagi mencegah penyakit ini.
1. Merawat Cirit Birit
Secara tradisional, buah letup-letup juga sering digunakan bagi merawat cirit-birit. Satu kajian juga mendapati ekstrak buah letup-letup mengandungi komponen anti-diarrhoeal yang membantu dalam merawat cirit-birit secara berkesan.
2. Bersifat Antibakteria
Selain dijadikan penawar bagi cirit-birit, daun dan buah pokok letup-letup juga sering digunakan dalam rawatan tradisional untuk penyakit kulit. Sebuah kajian mendapati ekstrak daun pokok letup-letup mengandungi komponen antibakteria aktif.
Ia didapati dapat melawan bakteria yang menyebabkan penyakit seperti penyakit kulit dan cirit-birit secara efektif.
3. Berpotensi dalam Mengatasi Kemurungan
Menurut International Journal of Pharmacy & Pharmaceutical Sciences, ekstrak daun pokok letup-letup didapati berpotensi sebagai antimurung yang baik serta membantu dalam mengurangkan simptom keresahan secara berkesan.
4. Kaya Dengan Antioksida
Kebaikan antioksida untuk tubuh badan adalah penting bagi memastikan diri terlindung daripada radikal bebas yang boleh mengakibatkan penyakit.
Buah letup-letup yang sering dianggap sebagai rumpai juga rupanya kaya dengan antioksida khususnya vitamin C.
Khasiat Pokok Letup-Letup Kelambu

1. Bersifat Antiradang
Menurut Hawaii Journal of Medicine & Public Health, komponen aktif bernama withanolides yang ditemui dalam buah letup-letup kelambu mempunyai manfaat khas bagi melawan keradangan terutamanya keradangan usus.
2. Menguatkan Sistem Imun Tubuh
Buah letup-letup kelambu juga kaya dengan polifenol iaitu sejenis antioksida yang baik dalam membantu menguatkan sistem imun tubuh di samping melawan simptom keradangan.
Seperti buah letup-letup berbulu, buah letup-letup kelambu juga kaya dengan vitamin C bagi menguatkan lagi sistem pertahanan badan.
3. Menguatkan Tulang
Selain Vitamin C, buah letup-letup kelambu juga kaya dengan vitamin K yang amat baik untuk kesihatan tulang.
Vitamin K sememangnya mineral yang penting bagi mengekalkan kesihatan dan metabolisma tulang serta tulang rawan pada tahap optimum.
4. Menyihatkan Mata
Pengambilan buah-buahan dan sayur-sayuran yang kaya karotenoid adalah sangat digalakkan bagi meningkatkan kesihatan mata.
Karotenoid memainkan peranan dengan mencegah kerosakan makula yang boleh mengakibatkan penglihatan rosak atau buta.
Buah letup-letup kelambu juga padat dengan manfaat karotenoid seperti lutein dan beta karotene.
Hati-Hati Bila Makan Buah Letup-Letup! Pastikan Ia Dimakan Dengan Cara Betul
Mungkin ramai yang teruja bila tahu khasiat buah pokok letup-letup ini.
Namun, pastikan anda kenal dengan tumbuhan ini dan memakannya dengan betul.

Kredit Foto : womensbeauty.id
Jangan sampai termakan buah letup-letup kelambu muda yang berwarna hijau! – Ia mengandungi solanine iaitu racun semulajadi yang berbahaya untuk kesihatan.
Pastikan anda hanya makan buah letup-letup kelambu yang sudah ranum berwarna kuning keemasan.
Siapa sangka buah yang tumbuh liar di semak dan kawasan berpaya ini ada banyak khasiatnya.
Dengan banyak penemuan tentang kelebihan buah letup-letup, kini ia menjadi tumpuan bagi kajian yang lebih terperinci.
Dengan potensi yang cukup tinggi, tidak mustahil jika buah yang kita anggap sebagai rumpai ini boleh bertukar menjadi buah yang dikomersialkan suatu hari nanti.
Sumber rujukan:

Antiulcer and antioxidant activity of ethanolic extract of Passiflora foetida : ncbi.nlm.nih.gov/pmc/articles/PMC3113390/
Medicinal potential of Passiflora foetida L. plant extracts: biological and pharmacological activities : pubmed.ncbi.nlm.nih.gov/24666678/
Antibacterial properties of Passiflora foetida L. – a common exotic medicinal plant : researchgate.net/publication/27798026_Antibacterial_properties_of_Passiflora_foetida_L_-_A_common_exotic_medicinal_plant
Khasiat Buah Letup-letup : Jabatan Pertanian Malaysia
10 Khasiat Pokok Letup-letup Yang Ramai Tak Tahu : Impiana


Pucuk Ubi Kayu Banyak Khasiat, Pekena Dengan Nasi & Sambal Belacan, Baru Padu!

Pucuk ubi atau nama saintifiknya Manihot esculenta kebiasaannya dijadikan ulaman oleh kebanyakan orang. Sayur ini dimakan di negara-negara Asia seperti Filipina, Indonesia dan Malaysia. Ramai yang gemar menyajikan hidangan menggunakan sayuran hijau ini. Tapi tahukah anda ada banyak khasiat pucuk ubi kepada badan?
Pucuk ubi mempunyai banyak khasiat untuk tubuh badan seseorang. Justeru itu, adalah satu kerugian buat sesiapa yang tidak makan sayuran hijau ini. Bukan sahaja ia dapat disediakan dalam pelbagai jenis masakan, malah turut memberi kebaikan jika dimakan. Jadi, jom ikuti perkongsian penulis mengenai khasiat pucuk ubi ini!

Baca juga: Ingat Pelengkap Dalam Masakan Je, Rupanya Ada Banyak Khasiat Brokoli Kepada Tubuh Badan Anda!
5 KHASIAT PUCUK UBI YANG TAK RAMAI TAHU
1. RENDAH LEMAK

Untuk yang ingin mendapatkan berat badan ideal, pucuk ubi adalah sayuran yang mengandungi peratus lemak yang rendah. Justeru itu, sesuai untuk diamalkan ketika diet kerana daun pucuk ubi sangat rendah kalorinya.
2. SUMBER KALSIUM
Pucuk ubi mempunyai sumber kalsium yang tinggi. Ini kerana 100 gram pucuk ubi boleh membekalkan kira-kira 21% kalsium yang individu dewasa perlukan setiap hari.
Untuk pengetahuan anda, kalsium merupakan mineral yang paling banyak disimpan dalam tulang dan gigi. Malah, mineral inilah yang menyokong kekuatan struktur tulang dan gigi anda. Justeru itu, pucuk ubi bagus untuk kesihatan tulang.
3. KAYA VITAMIN A DAN C

Kandungan vitamin A yang tinggi dalam pucuk ubi mampu menyumbang kepada kesihatan mata yang baik. Ini kerana vitamin A berfungsi mengekalkan kornea mata yang jernih. Selain itu, vitamin A merupakan antara satu komponen rodopsin, protein di dalam yang membenarkan seseorang melihat dalam keadaan yang kurang cahaya.
Bukan itu sahaja, pucuk ubi juga memiliki kandungan vitamin C yang tinggi. Vitamin C ini boleh menyumbang kepada kesihatan kulit yang sihat. Kalau nak tahu, vitamin C penting dalam penghasilan kolagen. Malah, vitamin C juga bertindak melambatkan penuaan kulit punca daripada sinaran UV atau pencemaran.
Jadi kalau inginkan kesihatan mata yang baik dan kulit yang sihat, pucuk ubi boleh bantu anda!
4. KUATKAN SISTEM IMUN
Kalau nak tahu, pengambilan pucuk ubi juga bermanfaat untuk badan kerana ia berupaya menguatkan sistem imun seseorang. Sebenarnya, vitamin C yang telah menyumbang khasiat ini. Ini kerana vitamin C boleh menyokong pelbagai fungsi sel-sel sistem imun.
5. RAWAT DEMAM

Kajian moden telah membuktikan pucuk ubi boleh membantu merawat demam. Ini kerana ada satu kajian terhadap haiwan mengenai khasiat pucuk ubi mendapati pengambilan ekstrak daun ubi terbukti menurunkan suhu badan yang setanding dengan kesan yang ditampilkan oleh ubat paracetamol.
Jadi kalau nak jimat lepas ini, tak perlu beli ubat, hanya perlu makan pucuk ubi ini!
Kesimpulannya, pucuk ubi adalah sayuran yang mempunyai pelbagai kandungan nutrien yang tinggi seperti vitamin A dan C. Oleh itu, anda boleh mula masukkan pucuk ubi dalam pemakanan harian supaya dapat merasai khasiatnya pada tubuh badan.
Sumber: Facebook Kementerian Kesihatan Malaysia & Jiwa Sihat


Dapat Bantu Tidur Lena, Ini 7 Kelebihan & Khasiat Labu Untuk Bayi Yang Mama Kena Tahu

Labu adalah antara makanan favourite yang akan tersenarai dalam diet bayi. Ia sesuai dijadikan puri, dilenyek kasar atau dibuat bubur, malah ia juga boleh diberi sebagai finger food untuk bayi yang dah ada gigi.
Selain itu, labu juga boleh diolah dalam pelbagai resepi makanan bayi yang sangat menyelerakan.

Jadi, tak hairanlah labu sering menjadi pilihan makanan oleh ibu untuk bayi.
Tahukah ibu apa khasiat labu untuk bayi?

7 Kelebihan & Khasiat Labu Untuk Bayi
Berikut adalah antara khasiat labu secara umum.

Secara spesifiknya, labu amat baik untuk bayi disebabkan kelebihan-kelebihan seperti :
1. Rasanya Sedap
Kebanyakan bayi mudah menerima labu sebagai makanan pertama mereka. Ini kerana rasanya yang lemak manis dan tidak begitu kuat berbanding buah-buahan atau sayuran lain.
Selain itu, teksturnya amat lembut apabila dikukus atau dijadikan puri. Labu juga jarang menjadi penyebab alahan kepada bayi.

2. Melancarkan Pencernaan
Labu mempunyai kandungan fiber / serat serta karbohidrat kompleks yang bagus untuk melancarkan fungsi penghadaman bayi.
Pengambilan labu secara sederhana dapat membantu bayi membuang air besar dan turut mengelakkan sembelit.

3. Meningkatkan Kesihatan Mata Bayi
Warna kuning dan oren pada buah labu sebenarnya berasal dari komponen beta-karoten dan vitamin A yang berfungsi menjaga kesihatan mata bayi.
Selain itu, kehadiran lutein dan zeaxanthin pada labu kuning juga berguna untuk melindungi permukaan mata dan membran mata daripada jangkitan.
Foto Kredit: todaysparent.com
4. Bagus Untuk Sistem Pertahanan Badan
Labu kaya dengan kandungan zat besi, asid folik, serta vitamin A, vitamin C, dan vitamin E yang merupakan antioksidan.
Semua nutrisi ini berfungsi untuk memperkuatkan sistem pertahanan tubuh bayi.

5. Membantu Bayi Tidur Lena
Menurut The Baby Sleep Site, labu juga memiliki komponen unik yang digelar tryptophan yang membantu tubuh menghasilkan serotonin.
Serotonin berfungsi sebagai neurotransmitter iaitu sejenis bahan kimia yang dikaitkan dengan kegembiraan, rasa tenang dan relaks.
Kehadiran serotonin serta asid amino dalam labu dikatakan boleh menggalakkan bayi untuk tidur lebih lena!

6. Menggalakkan Kesihatan Kulit Bayi
Selain baik untuk mata, beta-karoten yang terkandung pada labu juga bertindak sebagai pelindung semulajadi pada kulit bayi.
Di samping itu, vitamin A dan vitamin C pada labu juga berperanan dalam proses pembentukan kolagen yang mengekalkan keanjalan dan kesihatan kulit bayi.

7. Baik Untuk Pertumbuhan Tulang Yang Kuat
Banyak lagi khasiat labu untuk bayi yang amat sesuai bagi perkembangan bayi.
Kalsium dan magnesium menggalakkan tulang yang kuat, zat besi membantu pembentukan sel darah merah, manakala fosforus menggalakkan fungsi otak.
Foto Krredit: livestrong.com

Resepi Puri Labu Untuk Bayi
Labu adalah sayuran yang versatile dan mudah untuk diolah menjadi pelbagai hidangan yang amat menyelerakan.
Ia boleh dimasak melalui beberapa cara seperti merebus, mengukus atau dibakar dalam ketuhar.
Cara paling biasa untuk membuat bubur atau purée labu adalah seperti langkah berikut:

Mula-mula kupas kulit labu, cuci, dan potong labu menjadi dadu.
Setelah itu, rebus atau kukus labu hingga lembut, lalu angkat dan ditos.

Langkah selanjutnya adalah melenyek labu dengan sudu / senduk atau mengisarkannya dengan blender.
Ibu boleh menambah susu formula atau susu perahan ibu untuk menambahkan rasa lemak.

Mudah kan? Khasiatnya pun banyak. Jadi lepas ni bolehlah perkenalkan labu untuk si kecil ya!


Rupanya Rempah Paling Mahal Di Dunia Ini Jadi ‘Stok’ Khasiat Untuk Otak Anak!

Mungkin ramai yang jarang dengar mengenai salah satu jenis rempah termahal di dunia iaitu Saffron. Mana tidaknya, apabila digelar sebagai rempah termahal di dunia, pasti ramai dalam kalangan kita yang takut untuk membeli dan menggunakannya dalam masakan seharian. Tapi, ternyata banyak khasiat saffron terutama sekali untuk otak anak.
Berikut merupakan perkongsian dari Mazliana Mazlan mengenai khasiat yang anak-anak boleh dapat jika mengambil saffron. Tak susah, hanya letakkan dalam air sahaja!

Baca juga: Resepi 6 Jenis Pes Masakan Homemade WAJIB Buat & Simpan Dalam Peti Sejuk, Senang Masak!
KHASIAT SAFFRON UNTUK OTAK ANAK, BOLEH BUAT AIR

Saffron sangat bagus untuk otak anak. Kena ada kat rumah, sebagai supplement semula jadi untuk otak anak kita mudah belajar dan cepat ingat sesuatu. Boleh bagi anak minum 1 cawan, waktu pagi sebelum anak pergi sekolah. Saffron bagus untuk;

– Memori anak
– Stabilkan mood anak
– Bersifat antiradang
– Tinggi antioksida
Saffron ni, herba paling mahal di dunia. Kita guna sikit je, tapi khasiatnya sangat banyak untuk anak-anak. Antara kandungan vitamin dan mineral dalam saffron;
– Vitamin C
– Iron
– Magnesium
– Vitamin B
– Pottasium
Cara minum air saffron:

1. Ambil 3 helai saffron, masukkan dalam 1.5 liter air.
2. Masukkan dalam peti sejuk, atau boleh letak di suhu bilik.
3. Bagi anak minum setiap hari, bila-bila waktu pun boleh, sebelum anak pergi sekolah pun boleh.
Mudah kan. Air ni, akan bertukar jadi warna kuning tau. Air dengan pewarna semulajadi untuk anak. Anda boleh beli okay. Bagi anak minum setiap pagi. Cari saffron yang asli.
Sumber: Mazliana Mazlan


Khasiat Sayur Sawi Untuk Anak & Cara Tanam Sendiri Sawi Organik Di Rumah, Lagi Sihat!

Ajar si kecil menikmati hidangan sayur-sayuran dan buah-buahan dalam setiap hidangan antara cabaran terbesar. Mungkin ada antara kanak-kanak yang menggemarinya, namun percayalah ramai cuba mengelak atau langsung tidak mahu mengambilnya terutama sayur-sayuran.
Justeru, ibu bapa perlu memikirkan cara bagaimana untuk menarik minat anak-anak untuk makan makanan yang penuh dengan khasiat ini. Sayur sawi antara sayur yang banyak khasiat untuk anak-anak tau. Haaa jom baca!

Baca juga: 5 Rahsia Untuk Tidurkan Anak Tanpa Paksaan, Sekejap Je Dah Lelap Mata
KHASIAT SAWI KEPADA ANAK-ANAK

Sawi kena ada kat rumah paling kurang seminggu sekali. Antara sayur yang selamat untuk anak-anak makan. Ajak anak makan sawi dari kecil. Ajar anak eczema untuk suka makan sawi, bagus untuk kulit mereka.

Boleh kenalkan anak dengan sawi seawal umur 6 bulan. Blend buat puree boleh, masukkan dalam bubur nasi pun boleh. Dulu saya suka buat bubur baby, letak daging dan sawi je, gula garam tiada pun. Tapi sedap sangat manis daging dan sawi, anak suka betul makan.
Banyak sangat khasiat yang ada pada sawi tau:

Kalsium
Iron
Magnesium
Fosforus
Zink
Vitamin A
Vitamin K
Vitamin C

Sawi tinggi jugak dengan antioksida dan bersifat antiradang. Bagus untuk kulit dan sesuai untuk anak eczema makan. Ramai tanya sayur apa bagus untuk anak eczema. Inilah dia sawi yang kena cuba sampai anak suka makan.
CARA TANAM SENDIRI SAWI ORGANIK DI RUMAH

Anda perlu sediakan:
1. Sediakan batas sepanjang 5 meter dengan lebar 1 meter.
2. Gembur tanah, masukan tinja ayam proses anggaran setengah guni (15kg). Jika mahu tambah kompos daun-daun kering pun boleh. Peram tanah selama 2 minggu (sementara tunggu benih cukup usia untuk dipindah tanam ke batas).
3. Benih sawi hijau caisim yang berusia 12HSS (hari setelah semai) sedia pindah tanam (tabur benih atas tanah terus direct matahari).

4. Buat lubang antara tanaman dengan jarak 5 cm antara pokok. Tanam sampai habis kemudian siram.
5. Setelah 4 hari pindah tanam pastikan kawalan serangga menggunakan neem oil atau cuka kayu.

6. 2 minggu. Cabut rumput dan membaja guna tinja ayam sahaja. Sekali lagi kawalan serangga menggunakan neem oil atau cuka kayu.

7. 3 minggu, sayur sawi akan nampak sekata. Hentikan membaja. Kawalan serangga guna neem oil atau cuka kayu.

8. 36-40HST (hari setelah tanam), sawi sudah boleh dituai.

9. Untuk 1 batas ini boleh dapat sayur sawi 6-7kg. Dah siap! Semoga manfaat.
Sumber: Facebook Mazliana Mazlan, rasa


Bukan Setakat Turunkan Berat Badan, Tapi Ada 9 Khasiat Lain Sengkuang Yang Perlu Anda Tahu!

Sebut je sengkuang pasti di fikiran anda adalah sengkuang calit. Ia salah satu cara terkenal untuk menikmati buah itu iaitu makan sengkuang bersama sos khasnya. Tapi tahukah anda sebenarnya banyak khasiat sengkuang kepada tubuh badan seseorang?
Sengkuang ada rasa yang manis dan juga sedikit berkanji seperti epal. Sengkuang boleh dimakan secara mentah bersama buah lain dan turut boleh dijadikan ulam. Pelbagai jenis hidangan boleh dibuat dengan buah ini. Paling penting, selain menikmati rasanya, anda sebenarnya sedang menambahkan khasiat dalam badan. Jadi, apa khasiat sengkuang sebenarnya?

Baca juga: Bukan Hanya Boleh Merawat Masalah Kencing Manis, Ini 7 Khasiat Labu Air Anda Kena Tahu
10 KHASIAT SENGKUANG KEPADA TUBUH BADAN
1. Menurunkan berat badan

Sengkuang adalah buah  yang terbaik untuk diet. Ini kerana sengkuang merupakan makanan yang tinggi nutrisi tapi rendah kalori. Ia mengandungi serat dan air yang tinggi di mana boleh membantu anda untuk berasa kenyang lebih cepat dan lama.
Inulin yang terdapat dalam sengkuang boleh membantu anda mengawal selera makan dengan menjadikan anda rasa kenyang lama. Malah, serat inulin dalamnya juga mengekalkan paras gula pada tahap normal dan mengelakkannya daripada meningkat secara mendadak selepas makan.
2. Membantu bakteria baik
Sengkuang kaya dengan inulin, sejenis prebiotik yang merupakan makanan kepada bakteria baik dalam usus. Pengambilan makanan yang tinggi dengan prebiotik akan meningkatkan jumlah bakteria baik dalam usus serta mampu melawan bakteria jahat.
Pengambilan sengkuang akan menggalakkan pertumbuhan bakteria yang mampu mengurangkan risiko penyakit kronik seperti jantung, kencing manis, obesiti dan juga buah pinggang.
3. Kesan anti penuaan

Sengkuang mengandungi sebatian saponin, alkaloid, terpenoid, flavonoid dan tanin. Pigmentasi pada kulit berpunca daripada radiasi ultraviolet dapat dihalang melalui sebatian ini. Saponin menjaga kulit daripada rosak disebabkan oleh radikal bebas yang berlaku akibat penyerapan sinaran ultraviolet.
4. Mengawal penyakit kencing manis
Satu kajian telah dijalankan di atas haiwan yang mempunyai hyperglisemia iaitu keadaan di mana paras gula dalam darah menjadi tinggi. Ini akan menjadi toksik kepada sel pankreas dan mengurangkan sensitiviti insulin dan mengakibatkan ketidaktolenrasi kepada glukos.
Ekstrak sengkuang yang diberikan mampu menurunkan dan mengekalkan paras gula dalam darah kepada tahap yang normal. Sengkuang berjaya membuatkan insulin mampu untuk menukarkan karbohidrat kepada gula ringkas.
5. Mengelakkan pembentukan sel kanser
Inulin dalam sengkuang, adalah sejenis prebiotik  yang mampu untuk menghalang sel kanser daripada membesar dan merebak ke organ yang lain. Ia mempunyai kesan perlindungan bermula dari fasa permula, semasa fasa tumbesaran, kesan antikarsinogenik ini dianggap sebagai penghalang kepada sel kanser untuk terhasil dan membesar.
6. Penggalakan proses pencernaan

Kandungan serat dalam sengkuang membantu proses pencernaan lebih lancar. Malah, inulin adalah serat yang membantu meningkatkan pergerakan dalam usus terutamanya penghidap sembelit.
Selain itu, sembelit dapat diredakan menerusi kandungan air yang banyak dalam sengkuang. Buah ini membantu untuk memenuhi keperluan air yang diperlukan badan.
7. Kesan antioksidan
Sengkuang turut mempunyai kesan antioksidan yang menjaga tubuh badan daripada kerosakan sel. Antioksidan ini melindungi daripada kerosakan sel dengan melawan radikal bebas, iaitu molekul berbahaya yang mengakibatkan tekanan oksida.
Tekanan oksida boleh menyebabkan penyakit kronik seperti kanser dan kencing manis. Justeru, sengkuang yang mempunyai antioksidan tinggi boleh melindungi daripada tekanan oksida dan mengurangkan risiko berlakunya penyakit kronik.
8. Melindungi kesihatan jantung
Sengkuang mampu melindungi kesihatan jantung melalui pelbagai kandungan nutrisi yang penting di dalamnya. Serat di dalam sengkuang membantu mengurangkan paras kolesterol.
Selain itu, sengkuang mengandungi kalium yang berfungsi untuk mengembangkan saluran darah agar peredaran darah lancar ke seluruh badan. Malah, nitrat di dalam sengkuang penting untuk meningkatkan prestasi senaman dan juga pengaliran darah.
Sengkuang juga boleh mengurangkan risiko darah beku, dibuktikan melalui satu kajian terhadap satu kumpulan yang mengamalkan jus sengkuang setiap hari.
9. Kesan antibakteria
Kajian membuktikan bahawa sengkuang mampu melawan bakteria. Sengkuang mengandungi flavonoid, tanin, kuonin, saponin, alkaloid dan triterpenoid. Kajian itu menunjukkan bahawa ekstrak sengkuang boleh melawan bakteria Staphylococcus aureus.
Malah, sengkuang juga efektif dalam melawan tungau Sarcoptes scabiei yang mengakibatkan penyakit kulit pada kulit haiwan ternakan.
10. Mengelakkan penyakit tulang rapuh

Kajian membuktikan bahawa sengkuang mampu mencegah penyakit tulang rapuh atau osteoporosis. Kandungan isoflavon dalam sengkuang berupaya menghalang kehilangan jisim tulang dan menaikkan penyerapan kalsium ke dalam tulang.
Banyak kan sebenarnya khasiat sengkuang? Nutrisi yang tinggi di dalamnya membuatkan sengkuang mampu melindungi tubuh badan. Mungkin pelbagai resipi baru melibatkan sengkuang boleh dicipta lebih banyak supaya lebih ramai amalkan makanan ini.
Sumber: Root of Science